title: Simo Heikkilä

text: Simo Heikkilä on saanut töistään useita palkintoja. Vuonna 1999 hänelle myönnettiin pohjoismaisesti merkittävä Bruno Mathsson -palkinto. Vuonna 2003 hän sai Pro Finlandia -mitalin. Vuonna 2006 hänelle myönnettiin Asko-Avonius-palkinto osoituksena merkittävästä työstä suomalaisen sisustus- ja huonekalusuunnittelun alalla. Heikkilä valittiin Taideteollisen korkeakoulun kunniajäseneksi 2007 . Vuonna 2011 Heikkilälle myönnettiin Kaj Franck -muotoilupalkinto. Sen , perusteluissa mainittiin laaja-alainen työ muotoilun parissa ja erityisesti häntä kiitettiin opettajan työstä


title: Isaac D’Israeli

text: Isaac D’Israeli (11. toukokuuta 1776 – 19. tammikuuta 1848) oli brittiläinen kirjailija ja oppinut. Häntä pidetään Isaac Newtonin päähän putoavan omenan tarinan keksijänä. Teosta "Curiosities of Literature" pidetään hänen merkittävimpänään.


title: Isaac D’Israeli

text: D’Israeli syntyi Lontoossa vuonna 1776. Hänen isänsä Benjamin D’Israeli oli saapunut Englantiin Italiasta vuonna 1746.


title: Isaac D’Israeli

text: Ensimmäisen runonsa D'Israeli kirjoitti 14-vuotiaana. Hän sokeutui vuonna 1841, mutta tämä ei estänyt häntä jatkamasta työtään. Hän kuoli 71-vuotiaana influenssaan.


title: Isaac D’Israeli

text: D’Israelin poika Benjamin Disraeli (syntyjään Benjamin D'Israeli, 21. joulukuuta 1804 – 19. huhtikuuta 1881) oli brittiläinen valtiomies ja kirjailija, joka toimi Yhdistyneen kuningaskunnan pääministerinä vuosina 1868 ja 1874–1880. Hänen muita lapsiaan olivat Sarah (k. 1859), Ralph ja James (k. 1868).


title: Alison Bechdel

text: Alison Bechdel (s. 10. syyskuuta 1960 Lock Haven, Pennsylvania) on yhdysvaltalainen sarjakuvantekijä. Hänet tunnetaan sarjakuvasta "Lepakkoelämää", joka kuvaa lesbojen elämää Amerikassa.


title: Alison Bechdel

text: Vuonna 2006 Alison Bechdeliltä ilmestyi sarjakuvaromaanina muistelmateos "", joka muun muassa voitti vuonna 2007 Eisner-palkinnon.


title: Alison Bechdel

text: Bechdelin mukaan on nimetty hänen vuonna 1985 kehittämänsä niin sanottu Bechdelin testi, jonka tarkoituksena on arvioida, miten paljon naishahmot saavat tilaa elokuvissa.


title: Alison Bechdel

text: Bechdel syntyi katoliseen perheeseen. Hän muutti New Yorkiin valmistuttuaan Oberlin Collegesta vuonna 1981. Hän tuli jo 1980-luvulla tunnetuksi sarjakuvastaan "Lepakkoelämää" (), jota julkaisi ensimmäisenä "Womannews"-lehti loppukesästä 1983. Vakinaiset päähenkilöt, Mo ystävineen, otettiin käyttöön vasta 1987.


title: Alison Bechdel

text: Bechdel aloitti vuonna 1992 seurustelun naisystävänsä Amyn kanssa ja meni tämän kanssa naimisiin San Franciscossa, Kaliforniassa, helmikuussa 2004. Kalifornian osavaltion korkein oikeus kumosi kuitenkin pian samansukupuolisten parien avioliitto-oikeuden, ja avioliitto mitätöityi lain edessä. Vuonna 2008 samansukupuolisten avioituminen mahdollistettiin taas Kaliforniassa, mutta pariskunta oli eronnut jo vuonna 2006.


title: Opticks

text: Opticks on brittiläisen matemaatikon ja fyysikon Isaac Newtonin kirjoittama ja vuonna 1704 julkaisema optiikkaa käsittelevä teos. "Opticks" on Newtonin optiikan töiden pääteos. Teosta pidetään yhdessä "Principian" kanssa yhtenä tieteenhistorian julkaisuista suurimpana saavutuksena. Teoksessaan Newton selvittää valon hiukkasluonnetta, ja että valkoinen valo koostuu eri väreistä. Newton osoitti myös, että valkoinen valo pystyttiin hajottamaan näihin väreihin ja kokoamaan uudelleen valkoiseksi valoksi prismojen avulla.


title: Belgian miesten lentopallomaajoukkue

text: Belgian miesten lentopallomaajoukkue edustaa Belgiaa lentopallon kansainvälisissä otteluissa. Sen sijoitus maailmanrankingissa on viidestoista (heinäkuussa 2017).


title: Belgian miesten lentopallomaajoukkue

text: Olympiakisoissa Belgia sijoittui kahdeksanneksi Méxicon 1968 kisoissa. Maailmanmestaruuskilpailuissa se sijoittui yhdeksänneksi Prahassa 1949, kahdeksanneksi Sofiassa 1970 ja 11:nneksi Méxicossa 1974. EM-kilpailuissa sen parhaat saavutukset ovat viides sija Roomassa 1948, jolloin taakse jäi vain naapurimaa Alankomaat, sekä neljäs sija Puolassa 2017, jolloin pelattiin jo 16 maan kisoja. Belgia järjesti EM-kisat vuonna 1987, jolloin se sijoittui seitsemänneksi.


title: Belgian miesten lentopallomaajoukkue

text: Länsi-Euroopan mestaruuden Belgia voitti vuosina 1969, 1971, 1972, 1974 ja 1978.


title: Belgian miesten lentopallomaajoukkue

text: Belgia selviytyi Venäjällä pelattuun vuoden 2007 EM-lopputurnaukseen. Alkulohkossa se hävisi Venäjälle 0–3 mutta voitti Puolan 3–1 ja Turkin 3–2 ja pääsi 12 parhaan jatko-otteluihin. Jatkolohkossa se hävisi Italialle 0–3, Suomelle 1–3 ja Bulgarialle 1–3. Belgia sijoittui turnauksessa kymmenenneksi. Vuonna 2009 Belgia ei ollut EM-kisoissa mukana.


title: Belgian miesten lentopallomaajoukkue

text: Vuoden 2011 EM-kisoissa Belgia jäi lohkonsa viimeiseksi vaikka voittikin Ranskan. Lohkon päätösottelussa se olisi tarvinnut yhden erävoiton jatkopaikkaan mutta Suomi voitti ottelun puhtaasti 3–0 nousten jatkopeleihin ohi Belgian. Vuoden 2013 EM-kisoissa Belgia oli alkulohkonsa ykkönen voitettuaan Tanskan, Valko-Venäjän ja Italian mutta putosi puolivälierässä Serbialle 1–3. Lopullinen sijoitus oli seitsemäs.


title: Belgian miesten lentopallomaajoukkue

text: Vuonna 2014 Belgia oli mukana MM-kilpailuissa ensi kertaa sitten vuoden 1978. Se voitti alkulohkossaan vain Puerto Ricon ja hävisi Yhdysvalloille ja Ranskalle erin 2–3 sekä Italialle ja Iranille 1–3 eikä päässyt alkulohkostaan jatkoon. Belgian lopullinen sijoitus oli 17:s.


title: Belgian miesten lentopallomaajoukkue

text: Vuoden 2015 EM-kisoissa Belgia sijoittui kymmenenneksi hävittyään neljännesvälierissä Saksalle 0–3. Vuoden 2017 EM-kisoissa Belgia ylsi kisahistoriansa parhaaseen saavutukseen sijoittumalla neljänneksi. Se voitti kaikki kolme alkulohko-otteluaan ja puolivälierissä Italian 3–0. Välierissä Belgia hävisi Venäjälle 0–3 ja pronssiottelussa Serbialle 2–3. MM-kilpailuissa 2018 Belgia sijoittui kolmen voitetun ensimmäisen kierroksen ottelun ja yhden voitetun toisen kierroksen ottelun jälkeen toisen kierroksen lohkossaan toiseksi ja kokonaistuloksissa kymmenennelle sijalle.


title: Belgian miesten lentopallomaajoukkue

text: Belgia voitti kesällä 2013 Lentopallon Euroopan liigan, minkä ansiosta se sai paikan maailmanliigassa. Vuoden 2014 maailmanliigassa joukkue selviytyi kakkoskategorian lopputurnaukseen, jossa sijoittui kolmanneksi. Vuoden 2015 maailmanliigassa sijoitus oli pykälää heikompi eli kakkosryhmän lopputurnauksen neljäs sija. Vuonna 2016 Belgia pelasi maailmanliigan ykköstasolla ja sijoittui liigan lopputaulukossa yhdeksänneksi.


title: Kuluntalahden siirtorata

text:
Kuluntalahden puutavaran siirtorata oli Kainuussa Kajaanin maalaiskunnassa (nyk. Kajaani) sijainnut uittopuun siirtorata eli tukinsiirtorata tai ns. "rautakanava". Rata oli yksityisraide, jonka omisti Oulujoen Uittoyhdistys. Rata oli sisällytetty VR:n Junaturvallisuusohjesääntöön eli valtionyhtiön kuljettajat saivat ajaa radalla tarpeen vaatiessa.
VR Kuluntalahden asemalla oli rataan liittyvä oma sivuraide, jolle yhtiön veturit saivat tulla esimerkiksi myöhempää ulkopuoliseen käyttöön tai konepajakorjaukseen menoa varten. Tältä raiteelta eteenpäin niitä kuitenkin siirrettiin VR:n kalustolla.


title: Kuluntalahden siirtorata

text: Leveäraiteinen siirtorata toimi puutavaran siirtoreittinä Nuasjärven Kuluntalahdesta Oulujärven Jormuanlahteen ohi Kajaaninjoen voimalaitosten. Rata valmistui ja otettiin käyttöön vuonna 1952. Radalta oli yhteys Iisalmi–Kontiomäki-radalle Kuluntalahden rautatieasemalle. Radan toiminta päättyi uittotoiminnan loputtua Nuasjärvessä ja Oulujärvessä 1980-luvun alussa Kajaanin sellutehtaan lopettamisen vuoksi. Suurin osa radan rakenteista on purettu. Ratapohja toimii talvisin virallisena moottorikelkkareittinä.


title: Kuluntalahden siirtorata

text: Radalla oli käytössä omaa kalustoa, joka liikennöi vain kyseisellä rataosuudella: kaksi veturia ja 19 vaunua. Kalustoon kuului lisäksi myös kolmipyöräresiina.Vanhempi veturi oli hankittu radalle uutena. Uudempi veturi oli Toppilan sellutehtaan entinen ja alun perin Kajaanin tehtaiden vanha veturi. Veturit myytiin vuonna 1987 Kempeleeseen Sakari Sivulalle (vanhempi romuksi).


title: Kuluntalahden siirtorata

text: Vetureita varten oli Kuluntalahdessa kaksipilttuinen vuonna 1955 rakennettu veturitalli, joka nykyään toimii autokorjaamona. Talli on kolmas järjestyksessä: ensimmäisen tallin vei kesken rakentamista Metsähallitus omaan käyttöönsä, ja tallin virkaa hoiteli vuosien ajan viitostien vanha sillanalus.


title: Kuluntalahden siirtorata

text: Vanhemman veturin ongelmana oli rikkoutumisherkkä vaihdelaatikko; perusvikaa ei saatu korjattua koskaan, vaan veturia varten oli kaksi vaihdelaatikkoa joista toinen oli veturissa ja toinen varalla. Näin selvittiin aina elokuun 1979 loppuun, jolloin veturin koneisto rikkoutui pysyvästi.


title: Kuluntalahden siirtorata

text: Tämä veturi oli alun perin veturinvihreä, mutta se maalattiin jo ensimmäisessä peruskorjauksessaan VR:n vakioväreihin, joilla toinen veturi oli maalattu jo tehtaalla. Veturin haki linjalta pois paikalle tilattu VR:n pienveturi. Veturi jäi makaamaan Kuluntalahden sivuraiteelle radan loppuajaksi.


title: Kuluntalahden siirtorata

text: Pankkovaunut 19 kpl, Valmistaja: Valmet, jarrullinen ja jarruton versio; jarruttomatkin vaunut oli varustettu läpikulkevalla jarrujohdolla.


title: Kuluntalahden siirtorata

text: Vaunut lastattiin siltanosturilla Kuluntalahdessa ja purettiin Jormuassa laskemalla ne vinssillä veteen.


title: Kuluntalahden siirtorata

text: Vaunuista kolmessa oli keskuspuskinten lisäksi Jormuan puoleisessa päässä sivupuskimet; nämä vaunut olivat pääsääntöisesti junarunkojen Jormuan puoleisessa päässä, jolloin sivupuskimet vastasivat veturin puskimiin. Näin siksi, että tarvittaessa olisi voitu käyttää myös muuta veturia kuin radan vakituista, jossa oli myös keskuspuskimet.


title: Kuluntalahden siirtorata

text: Vaunuja liikennöitiin yleensä kolmena kuuden vaunun runkona ja yksi vaunu oli varalla.


title: Kuluntalahden siirtorata

text: Vaunut romutettiin radan lopullisen purkamisen yhteydessä - nosturi hieman myöhemmin.


title: Kuluntalahden siirtorata

text: Rataan kuului useita siltoja ja Kuluntalahdessa oleva siltanosturi puutavaranippujen nostamiseen. Se tilattiin varta vasten tarkoitukseen ja palveli moitteetta koko työn ajan.


title: Kuluntalahden siirtorata

text: Raide haarautui kummassakin päässä: Kuluntalahdessa veturi työnsi palaavan junarungon tuloraiteen päässä olevalle lastausraiteelle ja siirtyi vaihteen avulla lähtevän rungon eteen. Veturitallia varten oli oma vaihteensa.


title: Kuluntalahden siirtorata

text: Jormualla haarautuman muodosti sivuraide, jolle tyhjä runko hinattiin. Rannan puoleisen vaihteen avulla täyden junan edessä saapunut veturi pystyi kiertämään tyhjän rungon taakse. Menettely oli siis aivan erilainen kuin Honkataipaleella jossa veturi väisti täyttä runkoa sivuraiteelle ns. mustalaisen avulla ja palasi sitten rungon taakse kiinnittymään jarruvaijeriin.


title: Kuluntalahden siirtorata

text: Jormualla oli aluksi sotakorvausteollisuudelta saadut kaivosvinssit vaunujen nostamista ja laskemista varten, mutta ne pettivät jo liikenteen aluksi; vaunuroikat jouduttiin laskemaan veteen ja vetämään ylös veturilla, mikä hidasti työtä kovasti. Vuonna 1954 uusiksi vinsseiksi saatiin 70 kilowatin tehoiset Schuckertin kaivosvinssit. Vinsseihin liitettiin hiukan myöhemmin TV-valvonta ohjausta varten.


title: Kuluntalahden siirtorata

text: Radalla oli lisäksi oma sisäinen puhelinlinjansa. Kuluntalahden toimistolla oli ulos menevä puhelinlinja.


title: Kuluntalahden siirtorata

text: Rataa liikennöitiin omaperäisellä tavalla: aina kunkin työpäivän lopuksi veturi työnsi yhden junarungoista lastausraiteelle nosturin alle; toinen runko työnnettiin toiselle lastausraiteelle ja kolmas odotti Jormualla tyhjänä.


title: Kuluntalahden siirtorata

text: Kun ensimmäinen runko oli lastattu, veturi kytkeytyi sen eteen ja veti sen Jormualle; täällä veturi irtautui ja kiersi vaihteen kautta toiselle raiteelle siellä odottaneen tyhjän rungon taakse. Samaan aikaan kun veturi alkoi työntää tyhjää runkoa Kuluntalahteen laskivat vinssit täyden rungon veteen; vaunut tyhjenivät itsestään ja keluuvenein varustetut uittomiehet ohjailivat tukkiniput eteenpäin. Niistä koottiin hinausletkoja jotka sitten hinaaja vei edelleen.


title: Kuluntalahden siirtorata

text: Sillä välin Kuluntalahdessa nosturi oli täyttänyt toisenkin junarungon; junarunkoa siirrettiin vinsseillä eteenpäin sitä mukaa kun vaunut täyttyivät. Jormualta palaava veturi työnsi tuomansa rungon vapaalle lastausraiteelle ja siirtyi täyden rungon eteen.


title: Kuluntalahden siirtorata

text: Näin liikenne sujui varsin juohevasti; vaihdelaatikon oikuttelukaan ei ajan mittaan haitannut, koska asentajat oppivat varsin nopeasti vaihtamaan varalaatikon veturiin.


title: Kuluntalahden siirtorata

text: Vaikka virallista matkustajaliikennettä radalla ei koskaan ollutkaan, epävirallista riitti. Paikallinen asujaimisto oppi nopeasti arvostamaan yhteistyötä, josta tulikin molemminpuolista.


title: Kuluntalahden siirtorata

text: Välillä siirrettiin myös veneitä ja proomuja; tyypillisin siirretty oli ketjuproomu "Punikki", joka sai nimensä punaisen värinsä johdosta; sillä haettiin Vaalassa purettujen nippujen ketjut takaisin niputuspaikalle Ontojoella.


title: Kuluntalahden siirtorata

text: Vuonna 1980 rataa uusittiin ja sepelöitiin; samoin Jormuan vanhat vinssit nykyaikaistettiin ja niille rakennettiin parannettu käyttäjänkoppi jolloin TV-valvonnasta voitiin luopua, mutta työ osoittautui lopulta turhaksi, koska liikenne jäi yhteen koejunaan vuoden 1981 aikana.


title: Kuluntalahden siirtorata

text:
Rata purettiin vähin erin seuraavien vuosien aikana. Suuri osa radan rakenteista oli paikallaan vielä 1990-luvun puolivälissä.
Osa kiskoista ja vaihteista myytiin myöhemmin Rokuan rautatielle.


title: Voikkaan Pallo-Peikot

text: Voikkaan Pallo-Peikot (PaPe) on kouvolalainen jalkapalloseura. Seura on perustettu 7. tammikuuta 1946 ja sen alkuperäinen nimi oli Pallo-Peikot ry, Kuusankosken kunnan Mattilan kylästä. Pallo-Peikot-nimen keksi Orvo Isomäki. Seuran tunnetuimpia kasvatteja lienevät Sami Hyypiä sekä Toni Huttunen ja Mika Hernesniemi. Seuran kasvatteihin lukeutuvat myös Markku Vilkki, Ilpo Lindberg ja Ville Iiskola.


title: Voikkaan Pallo-Peikot

text: Kaudella 2017 PaPen edustusjoukkue pelaa Kaakkois-Suomen Kutosessa.


title: Voikkaan Pallo-Peikot

text: - 1947 edustusjoukkue voitti piirimestaruuden.


title: Voikkaan Pallo-Peikot

text: - 1961 edustusjoukkue pääsi 2. sijalle piirisarjassa.


title: Voikkaan Pallo-Peikot

text: - 1963 edustusjoukkue voitti piirisarjan 2. luokan mestaruuden.


title: Voikkaan Pallo-Peikot

text: - 1968 edustusjoukkue voitti piirimestaruuden. Myös D-juniorit olivat piirimestareita.


title: Voikkaan Pallo-Peikot

text: - 1969 edustusjoukkue saavutti Suomi-sarjan itälohkossa 8. sijan.


title: Voikkaan Pallo-Peikot

text:
- 1971 PaPe oli seurana piirisarjan pohj. lohkon paras;
edustusjoukkue 1. sija, kakkosjoukkue 4., ikämiehet 4.,
B-juniorit 5., C-juniorit paras, D-juniorit 2.
PaPe:n sijoitus 2. divisioonan itälohkossa 7.


title: Voikkaan Pallo-Peikot

text: - 1972 Mimmi-joukkue voitti piirimestaruuden. PaPe voitti ottelun tv-tähtien ZOOM-joukkuetta vastaan 3-2. ZOOMissa pelasivat Anssi Kukkonen, Raimo Pilz, Ere Kokkonen, Ville-Veikko Salminen, Markku Kuusla, Matti Kuusla, Aarre Elo, Lasse Lehtinen, Jukka Virtanen, Eero Lilja ja Raimo Heinonen. Erotuomarina Jorma Kossila.


title: Voikkaan Pallo-Peikot

text: - 1986 Ikämiehet olivat 3. divisioonassa toisia.


title: Voikkaan Pallo-Peikot

text: - 1989 Sami Hyypiä, Toni Huttunen ja Mika Hernesniemi pelasivat ensimmäistä kertaa 3. divisioonassa miesten joukkueessa


title: Voikkaan Pallo-Peikot

text: - 1992 Ikämiehet sijoittuivat piirisarjassa toiseksi.


title: Voikkaan Pallo-Peikot

text: - 1993 edustusjoukkueelle lohkovoitto →


title: Voikkaan Pallo-Peikot

text: - 1994 nousivat takaisin 2. divisioonaan.


title: Saxon (albumi)

text: Saxon on samannimisen metal-bändin debyyttialbumi vuodelta 1979.


title: Saxon (albumi)

text: Albumi äänitettiin ja miksattiin Livingstone Studiosissa Yhdistyneessä kuningaskunnassa, ja sen tuotti John Verity.


title: Saxon (albumi)

text: Kaikki kappaleet kirjoittanut Saxon.


title: Mesopotamian mytologia

text: Mesopotamian mytologia: Mesopotamiassa Eufratin ja Tigrisin välissä suunnilleen nykyisen Irakin alueella kukoistaneet Sumerin, Akkadin, Assyrian ja Babylonian valtiot tuottivat historiansa aikaan uskontoon liittyviä taruja, joista osa periytyi myöhemmille kansoille. Mesopotamian sivistyksen perustajina pidetyillä sumereilla oli monijumalainen uskonto, jossa jumalat ja jumalattaret muistuttivat ihmistä. Myöhemmin tämä esiintyi Kreikan ja Rooman jumaltaruissa. Mesopotamian mytologiassa oli myös luomiskertomus, vedenpaisumustaru, paratiisi ja Babylonin torni, jotka osin muistuttavat Vanhan Testamentin vastaavia tarinoita. Nämä kaksi kertomusta on löydetty myös varhaisen Eblan kaupungin savitauluista.


title: Wheels of Steel

text: Wheels of Steel on hard rock/heavy metal -yhtye Saxonin vuonna 1980 julkaistu toinen albumi. Se saavutti Britannian albumilistalla viidennen sijan.


title: Wheels of Steel

text: Kaikki kappaleet: Byford/Quinn/Oliver/Dawson/Gill


title: Different Class

text: Different Class on brittiyhtye Pulpin vuonna 1995 julkaisema albumi. Albumilta julkaistiin kaksi singleä: ”Common People” (joka nousi sijalle 2 Britannian singlelistalla) ja ”Disco 2000” (joka nousi samalla listalla sijalle 7). Albumilta julkaistiin ”deluxe”-versio 11. syyskuuta 2006. Se sisältää toisen levyn, jolla on b-puolia, demoja ja harvinaisuuksia.


title: Different Class

text: Albumi voitti vuoden 1996 Mercury-palkinnon. Vuonna 1998 "Q"-lehden lukijat sijoittivat "Different Classin" sijalle 37 listalla ”greatest album of all time” (kaikkien aikojen paras albumi). Albumi sijoittui samalla listalla sijalle 85 vuonna 2006. Vuonna 2000 Q rankkasi albumin sijalle 46 listallaan ”100 Greatest British Albums Ever” (100 kaikkien aikojen parasta brittiläistä albumia). Se on myös ollut sijalla 70 Channel 4:n listalla ”100 greatest albums” (100 parasta albumia).


title: Different Class

text: Kaikki kappaleet on tehnyt yhtye yhdessä (Jarvis Cocker, Nick Banks, Steve Mackey, Russell Senior, Candida Doyle ja Mark Webber), paitsi kappaleissa "Common People" ja "Underwear" Webber ei ole ollut mukana.


title: Kuumat kundit

text: Kuumat kundit on 19. marraskuuta 1976 ensi-iltansa saanut suomalainen elokuva. Elokuvassa esiintyy keskeisessä osassa Hurriganes-yhtye. Elokuvan on ohjannut, käsikirjoittanut ja tuottanut Jussi Itkonen. "Kuumat kundit" -elokuvan aikaan julkaistiin myös Hurriganesin "Hot Wheels" -albumi, joka sisältää samoja kappaleita kuin elokuvassa. Elokuvassa esitetään kappaleet ”Elephant's Boogie”, ”Hot Wheels”, ”Woo-oo-oo-oo-o”, ”Ridin' Ridin'” ja ”I'm Moving on”, jota ei kuulla "Hot Wheels" -albumilla. Elokuva julkaistiin DVD-muodossa vuonna 2006.


title: Saksan Grand Prix 1975

text: Saksan Grand Prix 1975 oli Formula 1 -sarjan osakilpailu, joka ajettiin 3. elokuuta Nürburgringillä. Kilpailun voitti argentiinalainen Carlos Reutemann.


title: Speak English or Die

text: Speak English or Die on amerikkalaisen thrash metal -yhtyeen Stormtroopers of Deathin (S.O.D.) ensimmäinen albumi, joka julkaistiin vuonna 1985.


title: Speak English or Die

text: Anthraxin nauhoitettua "Spreading the Disease" -albuminsa studioaikaa oli vielä jäljellä, joten yhtyeen jäsenet Scott Ian ja Charlie Benante soittivat muutamalle ystävälleen, harjoittelivat ja nauhoittivat kaikki Speak English or Die -albumin kappaleet viikossa.


title: Speak English or Die

text: Kaikki kappaleet S.O.D:n säveltämiä.


title: Illallistarinoita

text: Illallistarinoita () on Maeve Binchyn kirjoittama romaani, joka ilmestyi vuonna 2002. Kirja julkaistiin suomeksi 2003 Liisa Honkasaaren suomentamana. 376-sivuisen romaanin kustansi WSOY. Romaanissa käsitellään rakkautta, perhettä, uskollisuutta sekä kovan ja rehellisen työn hyötyä.


title: Illallistarinoita

text: Kirjan tarina keskittyy Quentins-nimiseen ravintolaan, joka nivoo yhteen eri henkilöiden elämäntarinoita ja -kohtaloita. Päähenkilö Ella Brady, nuori opettajatar, rakastuu kyseenalaiseen liikemieheen nimeltä Don Richardson, joka vetää liiketoimiensa mukana monta henkilöä pulaan. Ella joutuu jättämään opettajantyönsä ja työskentelemään pitkiä päiviä ravintolassa auttaakseen perhettään rahavaikeuksissa. Kuvioihin astuu myös amerikkalainen Derry King, joka panee Ellan pään pyörälle.


title: Jussi Itkonen

text: Jussi Itkonen (s. 3. huhtikuuta 1946) on suomalainen elokuva-alan vaikuttaja. Hän on toiminut muun muassa kuvaajana, näyttelijänä, käsikirjoittajana, ohjaajana ja tuottajana. Itkonen omistaa myös tuotantoyhtiö Filmituotanto Jussi Itkosen.


title: M/S Azores

text: M/S Azores on Portuscale Cruisesin linjalaiva, jonka kotipaikka on Madeira. Se on alun perin 1948 valmistunut ruotsalaisen Svenska Amerika Linien "M/S Stockholm".


title: M/S Azores

text: Svenska Amerika Linie tilasi lokakuussa 1944 uuden aluksen Götaverkeniltä Göteborgista. Sen köli laskettiin telakkanumerolla 611 ja alus laskettiin vesille 9. syyskuuta 1948 nimellä "M/S Stockholm". Alus luovutettiin tilaajalle 7. helmikuuta 1948 ja se aloitti palveluksen 21. helmikuuta.


title: M/S Azores

text: "Stockholm" törmäsi yöllä 25. heinäkuuta 1956 italialaiseen "SS Andrea Doriaan" New Yorkin läheisyydessä, minkä seurauksena 56 ihmistä hukkui. Alus sai kuitenkin hyvin vähäisiä vaurioita. Onnettomuuden jälkeen alus sai uuden nimen "M/S Völkerfreundschaft" ja se myytiin Vapaalle Saksan ammattiyhdistysten liitolle Itä-Saksaan. Vuodesta 1985 alus oli joitakin vuosia Britanniassa. Vuonna 1992 alus päätyi Italiaan, jossa se kunnostettiin. Alus poikkesi Helsingissä toukokuussa 2010.


title: Charles Lightoller

text: Charles Herbert Lightoller (30. maaliskuuta 1874 – 8. joulukuuta 1952) tunnetaan parhaiten huono-onnisen postilaiva RMS Titanicin toisena perämiehenä.


title: Charles Lightoller

text: Lightollerin vuoro komentosillalla loppui tuntia ja neljääkymmentäviittä minuuttia ennen törmäystä jäävuoreen. Hän oli hytissään kun laiva törmäsi jäävuoreen ja neljäs perämies Boxhall myöhemmin kiiruhti hakemaan hänet hytistään kannelle. Tajuttuaan tilanteen Lightoller alkoi välittömästi avustaa matkustajien laittamisessa pelastusveneisiin. Hän johti pelastusveneiden vesillelaskua paapuurin puolella, kun taas ensimmäinen perämies William Murdoch oli vastuussa tyyrpuurin puolella.


title: Charles Lightoller

text: Lightoller tulkitsi ”naiset ja lapset ensin” -käskyä tiukemmin kuin muut pelastusveneitä lastanneet Titanicin upseerit ja kieltäytyi päästämästä miespuolisia matkustajia lainkaan pelastusveneisiin, vaikka niihin olisi jäänyt tyhjiä paikkoja. Hän johti viimeksi pelastuslautta B:n valmistelua, kunnes kannelle tulvinut vesi vei sen mukanaan, minkä seurauksena hän joutui veden alle. Lightoller nousi myöhemmin pintaan ja ui ympärikääntyneen pelastuslautta B:n luo ja sai otteen veneestä samalla kun laivan etummainen savupiippu romahti luoden suuren aallon, joka pyyhkäisi ympärikääntyneen veneen matkustajineen kauemmaksi laivasta. Lightoller ja muut pelastuslautta B:n päälle kiivenneet pelastettiin lopulta veneeseen 12, josta hän nousi kaikista viimeisenä matkustajana Carpathialle. Turman jälkeen Lightoller todisti onnettomuudesta "Christian Science Journalille" kiittäen Jumalaa pelastumisestaan. Lightoller kirjoitti myöhemmin päiväkirjan kokemuksistaan Titanicilla.


title: Charles Lightoller

text: Myöhemmin Lightoller toimi RMS Oceanicin perämiehenä ja Kuninkaallisessa laivastossa ensimmäisessä maailmansodassa. Lightoller oli myöhemmin osallisena Dunkirkin operaatiossa avustamassa sotilaiden evakuointia Ranskasta. Lightoller kuoli sydänkohtaukseen vuonna 1952 78-vuotiaana. Hänen ruumiinsa tuhkattiin ja siroteltiin Mortlake Crematoriumiin Richmondiin, Lontooseen.


title: Charles Lightoller

text: Vuoden 1997 elokuvassa "Titanic" Lightolleria näytteli Jonathan Phillips. Elokuvassa Lightoller nähdään varoittamassa kapteeni Smithiä jäävuoren havaitsemisesta ja pitämässä kiinni pelastuslautta B:stä etummaisen savupiipun romahdettua.


title: Valkeiden kukkien lehto

text: Valkeiden kukkien lehto ("Whitethorn Woods") on Maeve Binchyn romaani vuodelta 2006. Teoksen suomennos julkaistiin 2007. Romaanin on kääntänyt Liisa Honkasaari ja sen julkaisi WSOY.


title: Valkeiden kukkien lehto

text: Romaani on kudelma monien henkilöiden tarinoista, jotka eri tavoin liittyvät Rossmoren pikkukaupunkiin Irlannissa ja etenkin Pyhän Annan lähteeseen kaupungin metsikössä. Rossmoren ohi suunnitellaan kulkevaksi moottoritietä, joka halkaisisi metsikön jossa Pyhän Annan lähde sijaitsee. Kaupunkilaiset suhtautuvat ristiriitaisesti niin Pyhän Annan ihmeellisyyteen kuin moottoritien hyvyyteenkin.


title: Britannian Grand Prix 1975

text: Britannian Grand Prix 1975 oli Formula 1 -sarjan osakilpailu, joka ajettiin 19. heinäkuuta Silverstonessa. Kilpailun voitti brasilialainen Emerson Fittipaldi. Kilpailu muistetaan viimeisten kierrosten tapahtumistaan minkä vuoksi kilpailu keskeytettiin kun autot eivät pysyneet raesateessa radalla voittajan lisäksi vain neljä kuljettajaa jatkoi radalla kun kilpailu keskeytettiin 56/67 kierroksella. .


title: Monacon Grand Prix 1990

text: Monacon Grand Prix 1990 oli Formula 1 -sarjan osakilpailu, joka ajettiin 27. toukokuuta 1990 Monacon katuradalla Monacossa. Kilpailun voitti McLarenilla ajanut Ayrton Senna, jolle voitto oli kauden toinen. Vain kuusi autoa selviytyi maaliin.


title: Fairfaxin piirikunta

text: Fairfaxin piirikunta () on piirikunta Virginian osavaltiossa Yhdysvalloissa. Vuoden 2010 väestönlaskennassa piirikunnan asukasluku oli 1 081 726, ja se on näin asukasluvultaan osavaltion suurin piirikunta.


title: Fairfaxin piirikunta

text: Fairfaxin piirikunta on osa Yhdysvaltojen pääkaupungin Washington D.C.:n metropolialuetta ja yli miljoonine asukkaineen pääkaupungin tilastoalueen runsasväkisin tilastoyksikkö. Piirikunnassa sijaitsee monia tiedusteluorganisaatioiden päämajoja, kuten keskustiedustelupalvelu CIA, NRO (The National Reconnaissance Office) ja NGA (National Geospatial-Intelligence Agency). Siellä pitävät pääkonttoreitaan monet suuryritykset kuten General Dynamics, Northrop Grumman ja puolivaltiollinen asuntorahoitusyhtiö Freddie Mac. Suurimpia työnantajia ovat piirikunnan koululaitos (24 590 työpaikkaa) ja siellä sijaitsevat monet valtionhallinnon virastot (23 586), seuraavina piirikuntahallinto (12 070), voittoa tavoittelematon terveydenhoito-organisaatio Inova Health System sekä Virginian toiseksi suurin yliopisto George Mason University.


title: Fairfaxin piirikunta

text: Fairfaxin piirikunnan alueella sijaitsevia itsenäisiä kaupunkeja ("independent city") ovat Alexandria (150 575 asukasta 2015), Falls Church (13 892) ja Fairfax City (24 013).


title: Fairfaxin piirikunta

text: Seuraavat paikat ovat virallisesti kunnallishallinnottomia väestönlaskenta-alueita (CDP), joista monet sijaitsevat Alexandrian, Falls Churchin ja Fairfax Cityn alueilla. Suurimpia CPD-alueita ovat Burke (57 737 asukasta v. 2000), Annandale (54 994), Centreville (48 661), Chantilly (41 041) ja McLean (38 929).:


title: Nzwaninpöllönen

text: Nzwaninpöllönen ("Otus capnodes") on erittäin uhanalainen pöllölaji. Se on 2010-luvulla tehtyjen perusteella luultua yleisempi, mutta sen kanta on silti pienemässä voimakkaasti.


title: Nzwaninpöllönen

text: Nzwaninpöllönen jää noin 20 cm pitkäksi. Sitä tavataan kahta värimuotoa: tumman harmaanruskeaa ja toista, vaaleampaa.


title: Nzwaninpöllönen

text: Nzwaninpöllönen on endeeminen laji Komorien saarilla Madagaskarin ja Afrikan mantereen välillä, nykyisin sitä tavataan enää Anjouanin eli Nzwanin saarella.


title: Nzwaninpöllönen

text: Nzwaninpöllönen viihtyy tiheissä luonnontilaisissa metsissä. Se on vähentynyt dramaattisesti elinympäristön tuhoamisen myötä.


title: Isokultasiipi

text: Isokultasiipi ("Lycaena dispar") on sinisiipisten ("Lycaenidae") heimoon kuuluva päiväperhonen. Isokultasiipi on rauhoitettu Suomessa vuodesta 1983 alkaen lähtien ja on erityisesti suojeltu laji. Se kuuluu myös Euroopan unionin luontodirektiivin II liitteessä mainittuihin lajeihin, joiden suojelemiseksi on perustettava erityisten suojelutoimien alueita sekä IV liitteessä mainittuihin lajeihin, jotka edellyttävät tiukkaa suojelua.


title: Isokultasiipi

text: Isokultasiiven koiraan siipien yläpuolen yleisväritys on hohtavan oranssi, naaraalla himmeämmän kuparinpunainen. Molemmilla sukupuolilla on siivissä myös melko leveät, mustanruskeat reunukset, jotka ovat naaraalla leveämmät. Koiraalla on kussakin siivessä selkeä, musta keskitäplä. Naaraan etusiivissä on rinnakkain kaksi mustaa laikkua ja ulkoreunan tuntumassa mustien laikkujen rivi. Takasiiven yläpuolen pääväri on tummanruskea ja niiden ulkoreunassa on leveä oranssi juova. Molempien sukupuolien etusiipien alapinnat ovat oranssit ja mustatäpläiset, ulkoreunasta harmaat. Takasiipien alapuolen pääväri on siniharmaa, niissä on mustia, valkoreunaisia täpliä ja ulkoreunassa oranssi vyö. Siipien kärkiväli on yleensä 33–40 millimetriä. Naaras on kookkaampi kuin koiras.


title: Isokultasiipi

text: Isokultasiiven kanssa samannäköinen laji on hyvin yleinen loistokultasiipi ("Lycaena virgaureae"), joka on kuitenkin huomattavasti isokultasiipeä pienempi ja etenkin siipien alapinnoilta selvästi erilainen.


title: Isokultasiipi

text: Isokultasiipeä esiintyy hajanaisesti Länsi-Euroopasta Aasian lauhkean vyöhykkeen kautta Amurin seudulle saakka. Euroopassa laji on taantunut voimakkaasti sopivien elinympäristöjen häviämisen vuoksi. Esimerkiksi Britanniassa esiintynyt nimialalaji "Lycaena dispar dispar" kuoli sukupuuttoon vuonna 1848 ja länsieurooppalaisella alalajilla "L. d. batavus" on enää kaksi esiintymää Alankomaiden alueella. Pohjoismaista isokultasiipeä tavataan nykyisin vain Suomessa, missä sitä on tavattu vuodesta 1972 alkaen hajanaisesti maan kaakkoisimmassa osassa, mutta 1990-luvun aikana myös laajemmin etenkin etelärannikolla. Suomessa esiintyy itäeurooppalainen alalaji "L. d. rutila". Tanskassa perhonen esiintyi Falsterin saarella 1930-luvulta 1950-luvulle, mutta on nykyisin hävinnyt.


title: Isokultasiipi

text: Lentoaika on yhtenä sukupolvena kesäkuun lopulta heinäkuun lopulle.


title: Isokultasiipi

text: Isokultasiiven elinympäristöä ovat kosteat tulva- ja rantaniityt, joilla kasvaa toukan ravintokasveja, hierakoita, joista sille maistuvat etenkin isohierakka, vesihierakka ja poimuhierakka. Ajoittain sitä tavataan myös kuivemmista ympäristöistä kuten joutomailta. Laji on hyvin paikkauskollinen ja joskus yksilömäärät ovat niin pieniä, että lajin esiintyminen käy parhaiten esiin etsimällä munia. Perhoset oleskelevat itkiä aikoja paikoillaan..


title: Isokultasiipi

text: Munat munitaan parin kolmen munan ryhminä ravintokasvin nuorten lehtien alapinnoille. Toukat kuoriutuvat parin viikon kuluttua ja kehittyvät varsin hitaasti. Laji talvehtii kolmannessa toukka-asteessa. Jos kultasiivelle kehittyy toinen sukupolvi, kesätoukat ovat täysikasvuisia jo 3–5 viikon kuluttua. "Phryxa vulgaris" -loiskärpänen on toukille merkittävä parasitoidi


title: Isokultasiipi

text: Vuoden 2010 kansallisessa uhanalaisarvioinnissa isokultasiipi on luokiteltu simlälläpidettäväksi (NT), kun vuoden 2000 arvioinnissa se oli vielä erittäin uhanalainen. Isokultasiipi rauhoitettiin Suomen kansallisessa lainsäädännössä yhtenä ensimmäisistä selkärangattomista jo vuonna 1983 ja se on nykyisin rauhoitettu koko Euroopan unionin alueella. Suomessa yksittäisen perhosen korvausarvoksi on säädetty 1682 euroa.


title: Isokultasiipi

text: Toukan ravintokasveja ovat hierakat ("Rumex"), etenkin isohierakka ("Rumex hydrolapathum"), poimuhierakka ("Rumex crispus") ja vesihierakka ("Rumex aquaticus").


title: Ferrari F1 641

text: Ferrari 641 oli John Barnardin suunnittelema Formula 1 -auto, jota Ferrari käytti kaudella 1990. Autossa oli voimanlähteenä Ferrarin 12-sylinterinen 042 -moottori, jonka voiman välityksestä vastasi Ferrarin 6-vaihteinen puoliautomaattinen vaihdelaatikko. Auton kuljettajina toimivat McLarenilta siirtynyt hallitseva kuljettajien maailmanmestari Alain Prost ja brittiläinen Nigel Mansell.


title: Ferrari F1 641

text: Ferrari 641 osoittautui kauden aikana erittäin kilpailukykyiseksi autoksi. Todisteina siitä ovat autolla ajetut kuusi voittoa ja kilpailun nopeinta kierrosta, kolme paalupaikkaa sekä 14 palkintosijoitusta. Alain Prost kävi vanhan tallikaverinsa, Ayrton Sennan, kanssa jälleen tiukkaa taistelua mestaruudesta, mutta Senna voitti sen tällä kertaa ja Ferrari joutui taas kerran jäämään ilman mestaruuksia, kun McLaren vei valmistajien mestaruudenkin. Ferrari pystyi toden teolla taistelemaan mestaruudesta seuraavan kerran vasta seitsemän vuoden kuluttua.


title: NuanceGate

text: NuanceGate on viisihenkinen yhtye, joka perustettiin vuonna 1997, jolloin kitaristit Jussi Rekiaro ja Markus Hirsilä saivat idean perustaa rock bändin. NuanceGaten debyyttialbumi julkaistiin huhtikuussa 2008.


title: Steve Zissoun vedenalainen maailma

text: Steve Zissoun vedenalainen maailma "(The Life Aquatic with Steve Zissou)" on vuonna 2004 ensi-iltansa saanut Wes Andersonin ohjaama yhdysvaltalainen komediaelokuva. Napolissa ja Italian Rivieralla kuvatun komedian pääosassa on Bill Murray, joka esittää omalaatuista meritieteilijää Steve Zissouta. Tämä lähtee kostamaan toverinsa Estebanin syöneelle "jaguaarihaille". Zissou on sekä parodia että kunnianosoitus Jacques-Yves Cousteaulle, jolle elokuva on myös omistettu. Elokuvassa on siihen lukuisia vihjeitä, mm. Zissoun joukkio pukeutuu punaiseen pipoon, aivan kuten teki Cousteaun ryhmä ja laiva on nimeltään Belafonte, jolla tietenkin viitataan Cousteaun alukseen, joka taas oli Calypso (Harry Belafonten LP-levyn nimi).


title: Mwalinpöllönen

text: Mwalinpöllönen ("Otus moheliensis") on erittäin uhanalainen pöllölaji. 1900-luvun lopussa tehtyjen arvioiden mukaan lajia olisi jäljellä noin 400 yksilöä, mutta sen jälkeen saatujen tietojen perusteella laji saattaisi ollakin luultua yleisempi.


title: Mwalinpöllönen

text: Mwalinpöllönen on kooltaan noin 20 cm pitkä. Sitä tavataan kahta värimuotoa: oranssinsävyistä tiilenruskeaa ja himmeämmän ruskeasävyistä. Pohjaväriä kuvioivat tummemmat juovat.


title: Mwalinpöllönen

text: Mwalinpöllönen on endeeminen laji Komorien saaristossa Madagaskarin ja Afrikan mantereen välillä. Nykyään sitä tavataan enää Mohélin eli Mwalin saarella.


title: Mwalinpöllönen

text: Mwalinpöllönen viihtyy tiheissä luonnontilaisissa metsissä, joita on jäljellä enää saaren keskellä kohoavan vuoren ylärinteillä. Laji on vähentynyt dramaattisesti elinympäristön tuhoamisen myötä.


title: Serbian koripallomaajoukkue

text: Serbian koripallomaajoukkue edustaa Serbiaa koripallon maajoukkuekilpailuissa. Sen edeltäjiksi voidaan laskea Jugoslavian ja Serbia ja Montenegron maajoukkueet.


title: Serbian koripallomaajoukkue

text: Jugoslavia oli mukana jo ensimmäisissä MM-kisoissa Argentiinassa 1950. Siellä se sijoittui kymmenenneksi eli viimeiseksi. Seuraavissa MM-kisoissa neljä vuotta myöhemmin sijoitus oli yhdestoista ja taakse jäi vain Peru.


title: Serbian koripallomaajoukkue

text: Pitkään jatkunut menestyksen aika koitti Jugoslavian maajoukkueelle 1960-luvulla. Vielä Rooman 1960 olympialaisissa se sijoittui kuudenneksi, mutta vuoden 1961 EM-kisoissa se sai ensimmäisen arvokisamitalinsa, hopeaa. Vuonna 1963 tuli EM-kisoista pronssia ja Brasilian MM-kisoista hopeaa isäntämaan jälkeen. Siitä alkoi kahdeksan peräkkäisen MM-mitalin putki. Tokion 1964 olympialaisissa Jugoslavia sijoittui seitsemänneksi.


title: Serbian koripallomaajoukkue

text: Ensimmäisen olympiamitalinsa Jugoslavian koripalloilijat saivat Méxicon 1968 olympialaisissa. Yhdysvallat oli finaalissa parempi pistein 65–50. Ensimmäiseen arvokisavoittoonsa jugoslaavit ylsivät MM-kotikisoissaan Ljubljanassa, Sloveniassa 1970. Jugoslavia hävisi Neuvostoliitolle 72–87, mutta kun Neuvostoliitto hävisi Brasilialle ja Yhdysvalloille, voittivat isännät kultaa. Jugoslavian joukkueessa pelasivat Rato Tvrdic, Ljubodrag Simonovic, Vinko Jelovac, Rajko Trajkovic, Zorga Aljosa, Dragan Kapicic, Ivo Daneu, Krešimir Čošić, Damir Solman, Nikola Plecas, Cermak Dragutin ja Petar Skansi. Joukkuetta valmensi Ranko Žeravica.


title: Serbian koripallomaajoukkue

text: Ensimmäisen Euroopan mestaruutensa Jugoslavia voitti Espanjassa 1973. Se voitti myös kaksi seuraavaa maanosan mestaruutta vuosina 1975 ja 1977. Olympiakisoissa se sijoittui viidenneksi Münchenissä 1972 ja sai hopeaa Montrealissa 1976. MM-kisoissa joukkue sai hopeaa Puerto Ricossa 1974. Se voitti Neuvostoliiton 82–79 mutta kun se hävisi Yhdysvalloille ja Neuvostoliitto voitti Yhdysvallat, vei Neuvostoliitto kultaa paremman korisuhteensa ansiosta. Filippiineillä pelatuissa vuoden 1978 MM-kisoissa Jugoslavia palasi mestariksi voittamalla finaalissa Neuvostoliiton jatkoajalla 82–81. Kisojen paras pistemies oli Jugoslavian Dražen Dalipagić.


title: Serbian koripallomaajoukkue

text: Ainoan olympiakultamitalinsa Jugoslavia voitti Moskovassa 1980, kun lajia hallinnut Yhdysvallat boikotoi kisoja. Finaalissa se voitti Italian 86–77. Kultajoukkueessa pelasivat Andro Knego, Dragan Kićanović, Rajko Žižić, Mihovil Nakić, Željko Jerkov, Branko Skroče, Zoran Slavnić, Krešimir Ćosić, Ratko Radovanović, Duje Krstulović, Dražen Dalipagić ja Mirza Delibašić.


title: Serbian koripallomaajoukkue

text: Jugoslavian menestys jatkui 1980-luvulla. MM-kisoissa se sai pronssia 1982 ja 1986 ja sijoittui Los Angelesin 1984 olympialaisissa pronssille ja Soulin 1988 olympialaisissa hopealle. Euroopan mestariksi se palasi 12 vuoden tauon jälkeen vuonna 1989. Argentiinassa 1990 pelatuissa MM-kisoissa joukkue voitti kolmannen maailmanmestaruutensa, kun se voitti välierissä Yhdysvallat 99–91 ja finaalissa Neuvostoliiton 92–75.


title: Serbian koripallomaajoukkue

text: Vielä vuonna 1991 Jugoslavia voitti Euroopan mestaruuden mutta joutui sen jälkeen hetkeksi syrjään kansainvälisestä koripallotoiminnasta maan hajoamiseen liittyvien sotien aiheuttamien sanktioiden seurauksena.


title: Serbian koripallomaajoukkue

text: Jugoslavia palasi arvokisakentille EM-kisoissa 1995 ilman aiempaan runkomiehistöön kuuluneita kroatialaispelaajia. Siitä huolimatta Jugoslavia voitti kultaa. Finaalissa se voitti Liettuan 96–90. Atlantan 1996 olympialaisissa Jugoslavia sai hopeaa, kun vain Yhdysvaltain "Dream Team" oli parempi.


title: Serbian koripallomaajoukkue

text: Vuonna 1997 Jugoslavia voitti Euroopan mestaruuden. Vuonna 1998 Kreikan MM-kisoissa se voitti kultaa kukistettuaan finaalissa Venäjän 64–62. Joukkueet olivat kohdanneet jo alkulohkossa ja silloinkin Jugoslavia oli parempi pistein 82–74.


title: Serbian koripallomaajoukkue

text: EM-kisoissa 1999 Jugoslavia jäi pronssille ja Sydneyn 2000 olympialaisissa kuudenneksi. Vuonna 2001 se voitti viimeisimmän Euroopan mestaruutensa. Vuonna 2002 joukkue voitti Indianapolisissa maailmanmestaruuden. Se kaatoi puolivälierissä isäntämaa Yhdysvallat pistein 81–78 ja finaalissa Argentiinan jatkoajalla 84–77. Jugoslavian pelaajista Predrag Stojaković valittiin kisojen tähtiviisikkoon.


title: Serbian koripallomaajoukkue

text: Vuodet 2003–06 eivät tuoneet Serbia ja Montenegrolle menestystä. EM-kisoissa 2003 se oli kuudes ja Ateenan 2004 olympialaisissa yhdestoista, EM-kotikisoissaan 2005 se hävisi neljännesvälierissä Ranskalle 71–74 ja sijoittui jaetulle yhdeksännelle sijalle, ja Japanissa pelatuissa vuoden 2006 MM-kisoissa se hävisi neljännesvälierissä lopulta mestaruuden voittaneelle Espanjalle 75–87 ja sijoittui jaetulle yhdeksännelle sijalle.


title: Serbian koripallomaajoukkue

text: Vuoden 2007 EM-kisoissa Serbia ei voittanut yhtään ottelua. Se hävisi Venäjälle 65–73, Kreikalle 67–68 ja Israelille 83–87 ja jäi sijoille 13–16.


title: Serbian koripallomaajoukkue

text: Vuonna 2009 maa sijoittui EM-hopealle. Finaalissa se hävisi selvästi Espanjalle. Vuoden 2010 MM-kilpailuissa Serbia sijoittui neljänneksi. Se hävisi pronssiottelussa Liettualle 88–99. EM-kilpailuissa 2011 Serbia sijoittui kahdeksanneksi.


title: Serbian koripallomaajoukkue

text: Vuoden 2013 EM-kisoissa Serbia sijoittui seitsemänneksi. Se oli alkulohkonsa ykkönen kolmella voitolla ja kahdella tappiolla sekä jatkolohkonsa ykkönen neljällä voitolla ja yhdellä tappiolla mutta hävisi puolivälierissä Espanjalle. Viimeisissä sijoitusotteluissaan se hävisi isäntämaa Slovenialle ja voitti Italian. Joukkueen paras pistemies oli Nenad Krstić 15,4 pisteen ottelukeskiarvolla.


title: Serbian koripallomaajoukkue

text: Serbia saavutti hopeaa MM-kilpailuissa 2014. Alkulohkossaan se sijoittui neljänneksi voitettuaan kaksi ja hävittyään kolme ottelua. Pudotuspeleissä se kukisti Kreikan, Brasilian ja välierässä Ranskan ennen kuin hävisi loppuottelussa Yhdysvalloille 92–129.


title: Serbian koripallomaajoukkue

text: Serbia sijoittui neljänneksi EM-kilpailuissa 2015. Se hävisi välieräottelussa Liettualle ja pronssiottelussa Ranskalle.


title: Serbian koripallomaajoukkue

text: Serbia saavutti olympiahopeaa Rio de Janeirossa 2016. Alkulohkossaan se voitti kaksi ottelua ja hävisi kolme sijoittuen neljänneksi. Puolivälierässä se kukisti Kroatian 86–83 ja välierässä Australian 87–61. Loppuottelussa Serbia hävisi Yhdysvalloille 66–96.


title: Serbian koripallomaajoukkue

text: Serbia sai hopeaa EM-kilpailuissa 2017. Voitettuaan välierässä Venäjän se hävisi loppuottelussa Slovenialle pistein 85–93.


title: Ma'alot-Tarshiha

text: Ma'alot-Tarshiha (, ) on kaupunki israelissa pohjoisella hallintoalueella. 2008 kaupungin väkiluku oli 20 600.


title: Ma'alot-Tarshiha

text: Tarshihan piti alkuperäisessä YK:n jakosuunnitelmassa kuulua arabivaltioon. Alue joutui kuitenkin Israelin haltuun itsenäisyyssodassa.


title: Ma'alot-Tarshiha

text: Kolme PFLP-terroristia tunkeutui 15. toukokuuta 1974 aamulla Ma'alot-Tarshihanin lukioon ja ottivat 90 teini-ikäistä panttivankia. Koulussa oli 129 luokkaretkellä ollutta koululaista Safadista. Osa koululaisista pakeni kun terroristit tunkeutuivat rakennukseen. Terroristit vaativat vankien vapauttamista Israelin vankiloista. Israelin armeijan sotilaita tuli koulun ympärille ja puolustusministeri Moshe Dayan käski vallata koulun. Terroristien huomattua sotilaat he ampuivat koululaisia, joista kahdeksantoista kuoli ja 70 loukkaantui. Sotilaat ampuivat kaikki kolme terroristia. Ma'alotin verilöylyssä kuoli kaikkiaan 30 ihmistä.


title: Tarranauha

text: Tarranauha eli velkro on tekstiilien tai vastaavien kiinnittämiseen tarkoitettu tuote. "Velcro" on yhdysvaltalaisen yrityksen tuotemerkki, mutta vastaavia nauhoja on muillakin valmistajilla.


title: Tarranauha

text: Tarranauhassa on kaksi puolta: kova koukkupuoli ja pehmeä silmukkapuoli. Yleisen kaupunkitarinan mukaan tarranauha keksittiin Yhdysvaltojen avaruusohjelmassa. Tosiasiassa nauhan keksi vuonna 1941 sveitsiläinen insinööri George de Mestral tarkkaillessaan takiaisia.


title: Tarranauha

text: Tarranauhan etuja on säädettävyys ja helppo sulkeminen. Siksi sitä käytetään paljon ulkoilu- ja lastenvaatteissa. Vastaavasti kasvuikäiselle nuorelle tarrakiinnitys voi olla lapsellisuuden perikuva.


title: Merirauma

text: Merirauma on noin 1 700 asukkaan (2006) kaupunginosa Rauman pohjoisosassa. Alueen talot on rakennettu 1960–1970-luvulla kaupungin nopean väestönkasvun vuoksi. Merenrantakaupunginosa rajoittuu etelässä Syväraumaan ja pohjoisessa Tuomonniemeen.


title: Merirauma

text: Merirauman palveluihin kuuluu uimaranta, nuorisotalo, puistoja sekä "ministadion". Alueella sijaitsee myös Merirauman peruskoulu, jossa toimivat 1–3 luokat. Alueella sijaitsee venäläisten vuosina 1915–1917 rakentamia puolustusvarustuksia saksalaisten maihinnousua vastaan.


title: Byron Dafoe

text: Byron Dafoe (s. 25. helmikuuta 1971 Worthing, Sussex, Englanti) on kanadalainen ammattilaisuransa lopettanut jääkiekkomaalivahti. Vuosien 1992 ja 2004 välillä hän pelasi NHL-liigassa seuroinaan Washington Capitals, Los Angeles Kings, Boston Bruins ja Atlanta Thrashers.


title: Byron Dafoe

text: Parhaana kautenaan 1998–1999 hänet valittiin NHL:n . Hän sijoittui tuolla kaudella kolmanneksi äänestyksessä NHL:n parhaan maalivahdin palkinnon Vezina Trophyn saajasta.


title: John Ashbery

text: John Lawrence Ashbery (28. heinäkuuta 1927 Rochester, New York – 3. syyskuuta 2017 Hudson, New York) oli yhdysvaltalainen runoilija.


title: John Ashbery

text: John Ashbery syntyi Rochesterissa, New Yorkin osavaltiossa, ja varttui maatilalla lähellä Ontariojärveä. Hän opiskeli Deerfield Academyssä ja osallistui 11–15-vuotiaana viikoittain rochesterilaisessa taidemuseossa tarjottuun kuvataideopetukseen. Hän valmistui vuonna 1949 Harvardin yliopistosta ja opiskeli vielä New Yorkin ja Columbian yliopistoissa.


title: John Ashbery

text: Ashberylle myönnettiin 1950-luvulla Fulbright-stipendi. Hän asui vuoteen 1965 Ranskassa. Hän toimi uransa aikana myös taidekriitikkona ja -toimittajana sekä Euroopassa että Yhdysvalloissa. Hän oli vuodesta 1980 Yhdysvaltain taiteiden ja kirjallisuuden akatemian jäsen. Hän oli homoseksuaali.


title: John Ashbery

text: John Ashbery voitti varhaisella kokoelmallaan "Some Trees" Yale Younger Poets Prizen vuonna 1956. Hän julkaisi kaksi kokoelmaa myös Ranskassa asuessaan. 1970-lukuun mennessä hän oli noussut yhdeksi merkittävimmistä yhdysvaltalaisista nykyrunoilijoista. Vuonna 1975 hän voitti Pulitzer-palkinnon, Kansallisen kirjapalkinnon ja National Book Critics Circle Awardin.


title: John Ashbery

text: Kokoelmaa "Self-Portrait in a Convex Mirror" (1975) ja varsinkin sen nimikkorunoa pidetään yhä yhdysvaltalaisen runouden merkkiteoksena. Hän julkaisi runojensa lisäksi proosaa ja näytelmiä; myös runoilijan julkaisemia taidearvosteluja on koottu kirjaksi.


title: John Ashbery

text: Ashberyn johdolla opiskeli muiden muassa runoilija John Yau.


title: Let’s Go Rocking Tonight

text: 20 suosikkia – Let's Go Rocking Tonight on vuonna 2001 julkaistu Hurriganesin kokoelma-albumi.


title: Muskogee (Hurriganes)

text: 20 suosikkia – Muskogee on vuonna 2001 julkaistu Hurriganesin kokoelma-albumi.


title: 20 suosikkia – Get On

text: 20 suosikkia – Get On on vuonna 1995 julkaistu Hurriganesin kokoelma-albumi.


title: Double Trouble (Hurriganesin albumi)

text: Double Trouble, alaotsikkonaan The Best of Remu and Hurriganes, on kahden CD-levyn kokoelma-albumi, joka sisältää sekä Hurriganes-yhtyeen että Remu Aaltosen kappaleita.


title: Double Trouble (Hurriganesin albumi)

text: Ensimmäinen, englanninkielinen CD sisältää tunnetuimpia ja harvinaisempia Hurriganes-kappaleita sekä näytteitä Remun soololevyiltä. Toinen, suomenkielinen CD taas Remun 1990-luvun tunnetuimmat laulut sekä pari harvinaisempaa levytystä.


title: Double Trouble (Hurriganesin albumi)

text: Ensimmäisen CD:n ”I Gotta Know” on vuoden 1984 "Hurrygames"-levyn sessioista julkaisematta jäänyt kappale. Toisen CD:n kappaleet ”Vanha salakuljettaja Laitinen” ja ”Juhannustanssit” ovat Remun levyttämät laulut Juha ”Watt” Vainion sävellyksistä kootulta "Matkan varrelta" -kokoelmalta (1994). Remun taustalla soitti Radio Cityn Radio-orkesteri Putkimiehet. ”Eletään vaan vaikka piruuttaan” on Remun vuonna 1992 trikkiäänityksenä Irwin Goodmanin kanssa laulama duetto.


title: The Legacy (Hurriganesin albumi)

text: The Legacy on vuonna 1992 julkaistu Hurriganesin 3CD:n kokoinen kokoelma-albumi.


title: Rockin’ Tonight – 18 All Time Hits

text: Rockin’ Tonight – 18 All Time Hits on vuonna 1991 julkaistu Hurriganesin kokoelmalevy.


title: 1978–1984

text: 1978–1984 on vuonna 1989 julkaistu Hurriganesin kokoelma-albumi.


title: Robert Bly

text: Robert Bly (s. 23. joulukuuta 1926) on yhdysvaltalainen runoilija. Hän syntyi Madisonissa, Minnesotassa, ja hänellä on norjalaisia sukujuuria.


title: Robert Bly

text: High schoolin jälkeen Robert Bly lähti St. Olaf Collegeen, josta hän kuitenkin siirtyi vuoden kuluttua Harvardiin. Hän valmistui sieltä vuonna 1950 ja vietti seuraavat vuotensa New Yorkissa. Vuonna 1952 hän lähti Fulbright-stipendin turvin Norjaan, jossa hänen kiinnostuksensa käännösrunoutta kohtaan heräsi.


title: Robert Bly

text: Bly oli vuoteen 1979 naimisissa kirjailija Carol Blyn kanssa. Heidän neljästä yhteisestä lapsestaan yksi, Mary Bly (myös pseudonyymi "Eloisa James") on menestynyt kirjailija. Vuodesta 1980 Bly on ollut naimisissa Ruth o.s. Rayn kanssa, jolta hänellä on tytärpuoli. Hän on voittanut vuonna 1968 National Book Awardin ja ollut vuodesta 1987 American Academy of Arts and Lettersin jäsen.


title: Robert Bly

text: Alkuperäis- ja käännösrunoutensa ohella Robert Bly on julkaissut mm. yhdysvaltalaisen "miestenliikkeen" merkkiteoksen "Iron John: A Book About Men" vuonna 1990 (suom. "Rautahannu – matka miehuuteen", WSOY 1992). Vuonna 1965 hän perusti David Kayn kanssa Vietnamin sodan vastaisten kirjailijoiden liiton; hän on vanhemmalla iällään kritisoinut avoimesti myös Irakin sotaa.


title: Tauno Majuri

text: Tauno Vilho Henrik Majuri (31. lokakuuta 1907 Viipuri – 17. lokakuuta 1980 Helsinki) oli suomalainen näyttelijä.


title: Tauno Majuri

text: Alun perin lääkärin urasta haaveillut Majuri jäi asevelvollisuutensa suoritettuaan armeijan palvelukseen, minkä jälkeen hän työskenteli useita vuosia lehtimiehenä ja radiotoimittajana. Tämän työn yhteydessä hän tutustui elokuvaväkeen ja päätyi saman tien päärooliin Valentin Vaalan ohjaamassa vuoden 1934 elokuvassa "Helsingin kuuluisin liikemies".


title: Tauno Majuri

text: Tauno Majuri esiintyi noin 40 elokuvassa. Hän kuului Suomi-Filmin vakituisiin näyttelijöihin vuosina 1940–1946. Tämän jälkeen Majuri siirtyi freelanceriksi, mutta hänen elokuvauransa jatkui aktiivisena vielä 1950-luvun ja jatkui myös 1960-luvulle. Elokuvauransa jälkeen Majuri työskenteli vuonna 1952 perustamassaan siivousyrityksessä niin toimitusjohtajana, juoksupoikana, työmiehenä kuin rahastonhoitajanakin. Hän siirtyi eläkkeelle 65-vuotiaana vuonna 1972. Siivousyrityksen toiminta loppui vuonna 1975.


title: Tauno Majuri

text: Tauno Majurin ensimmäinen aviopuoliso oli näyttelijä Kaisu Leppänen, jonka jälkeen hän avioitui pitkäaikaisen vaimonsa Elman kanssa.


title: Russell Banks

text: Russell Banks (s. 28. toukokuuta 1940 Newton, Massachusetts) on yhdysvaltalainen kirjailija. Hän on julkaissut kansainvälisesti arvostettuja romaaneja, novelleja ja runoja; vuoden 1997 elokuva "Verijäljet" pohjautuu hänen teokseensa.


title: Russell Banks

text: Russell Banks on ollut vuodesta 1998 American Academy of Arts and Lettersin jäsen.


title: Eulerin–Mascheronin vakio

text: Eulerin–Mascheronin vakio on matemaattinen vakio, jota käytetään pääosin lukuteoriassa. Se määritellään harmonisen sarjan ja luonnollisen logaritmin erotuksen raja-arvona:


title: Eulerin–Mascheronin vakio

text: Sitä merkitään yleensä pienellä kreikkalaisella kirjaimella γ (gamma), ja sen likiarvo 20 desimaalin tarkkuudella on 0,57721566490153286061. Ei tiedetä, onko γ rationaali- vai irrationaaliluku. Vakiota kutsutaan myös joskus Eulerin vakioksi, mutta sitä ei pidä sekoittaa "e":n, joka tunnetaan paremmin Neperin lukuna, kanssa.


title: Eulerin–Mascheronin vakio

text: Eulerin–Mascheronin vakio esiintyy muun muassa gammafunktion tulokaavassa, luonnollisen logaritmin Laplacen muunnoksessa, Eulerin φ-funktion epäyhtälössä ja osana Meisselin–Mertensin vakiota.


title: Eulerin–Mascheronin vakio

text: Eulerin–Mascheronin vakion määritteli ensimmäisenä sveitsiläinen matemaatikko Leonhard Euler paperissaan "De Progressionibus harmonicis observationes" vuonna 1735. Euler käytti vakiolle merkintöjä "C" ja "O" ja laski sen arvon viiden desimaalin tarkkuudella. Vuonna 1781 hän oli laskenut vakion 15 desimaalin tarkkuudella.


title: Eulerin–Mascheronin vakio

text: Vuonna 1790 italialainen matemaatikko Lorenzo Mascheroni esitti vakiolle merkinnän "A" ja esitti sen arvon 31 desimaalin tarkkuudella, tosin 20.–22. desimaalit osoittautuivat virheellisiksi. Mascheroni ei koskaan käyttänyt merkintää γ. Vakiolla on sittemmin ollut yhteyksiä gammafunktioon.


title: Eulerin–Mascheronin vakio

text: Joulukuussa 2006 opiskelija Alexander J. Yee laski Eulerin–Mascheronin vakion 116 580 040 desimaalin tarkkuudella.


title: Eulerin–Mascheronin vakio

text: Hieman monimutkaisempia integraaleja:


title: Eulerin–Mascheronin vakio

text: Kaksoisintegraali gammalle on


title: Eulerin–Mascheronin vakio

text: Vertaa


title: Eulerin–Mascheronin vakio

text: Catalan löysi integraalin


title: Eulerin–Mascheronin vakio

text: Euler todisti kaavan


title: Eulerin–Mascheronin vakio

text: Toinen kaava on


title: Eulerin–Mascheronin vakio

text: Vacca on todistanut kaavat


title: Ranskan koripallomaajoukkue

text: Ranskan koripallomaajoukkue edustaa Ranskaa koripallon maajoukkuekilpailuissa. Se on saavuttanut kaksi olympiamitalia, yhden MM-mitalin ja yhdeksän EM-mitalia.


title: Ranskan koripallomaajoukkue

text:
Ensimmäisen arvokisamitalinsa Ranska sai vuoden 1937 EM-kisoissa, kun se välierässä hävisi Italialle 32–36, mutta pronssiottelussa voitti Puolan 27–24. Lontoon kesäolympialaisissa 1948 Ranska saavutti hopeaa. Se voitti välierässä Brasilian 43–33, mutta hävisi finaalissa Yhdysvalloille 21–65.
Vuoden 1949 EM-kisoissa Ranska sai hopeaa hävittyään vain Egyptille. Lajin ensimmäisissä MM-kisoissa Argentiinassa 1950 se sijoittui kuudenneksi. Helsingin kesäolympialaisissa 1952 joukkue sijoittui kahdeksanneksi, Brasiliassa pelatuissa MM-kisoissa 1954 neljänneksi ja Melbournen kesäolympialaisissa 1956 neljänneksi. EM-pronssia joukkue saavutti vuosina 1951, 1953 ja 1959. Vielä Rooman kesäolympialaisissa 1960 Ranska sijoittui kymmenenneksi ja vuonna 1963 Brasilian MM-kisoissa viidenneksi, mutta sitten se putosi pitkäksi aikaa maailman terävimmältä huipulta.


title: Ranskan koripallomaajoukkue

text: Los Angelesin 1984 boikottiolympialaisissa Ranska sijoittui muun muassa Hervé Dubuisson’n vahvistamana 11:nneksi ja Espanjan MM-kisoissa 1986 13:nneksi, mutta sitten joukkueelle koitti yli kymmenen vuoden ajanjakso, jolloin se ei päässyt mukaan maailmanlaajuisiin arvokisoihin.


title: Ranskan koripallomaajoukkue

text:
Sydneyn 2000 olympialaisissa Ranska jäi alkulohkossaan neljänneksi, kun se voitti vain Uuden-Seelannin 76–50 ja Kiinan 82–70, mutta hävisi Liettualle 63–81, Italialle 57–67 ja Yhdysvalloille 94–106. Puolivälierässä Ranska voitti Kanadan 68–63 ja välierässä Australian 76–52. Finaalin voitti Yhdysvallat pistein 75–85, mutta Ranska sai hopeaa.
Ranska ei selviytynyt MM-kisoihin 2002 eikä Ateenan 2004 olympialaisiin, mutta Serbia ja Montenegrossa 2005 pelatuissa EM-kisoissa se palasi mitalikantaan. Alkulohkossa se voitti vain Bosnia ja Hertsegovinan 79–62, mutta hävisi Kreikalle 50–64 ja Slovenialle 58–68. Neljännesvälierissä Ranska yllättäen voitti isäntämaa Serbia ja Montenegron 74–71 ja puolivälierissä Liettuan 63–47. Välierässä Kreikka oli niukasti parempi pistein 66–67, mutta pronssiottelussa Ranska voitti Espanjan 98–68.
Japanin MM-kisoissa 2006 Ranska sijoittui viidenneksi. Alkulohkossa se hävisi Argentiinalle 70–80 ja Libanonille 73–74, mutta voitti Serbia ja Montenegron 65–61, Nigerian 64–53 ja Venezuelan 81–61 ja sijoittui lohkossa toiseksi. Neljännesvälierissä se voitti Angolan 68–62, mutta hävisi puolivälierissä Kreikalle 56–73. Sijoitusotteluissa Ranska voitti Saksan 75–73 ja Turkin 64–56.


title: Ranskan koripallomaajoukkue

text: Espanjassa pelattavissa EM-kisoissa 2007 Ranska voitti alkulohkossa Puolan 74–66 ja Italian 69–62, mutta hävisi Slovenialle 66–67. Jatkolohkossa Ranska voitti Saksan 78–66, hävisi Liettualle 73–88 ja voitti Turkin 85–64. Puolivälierissä se hävisi Venäjälle 71–75 sekä sijoitusotteluissa Kroatialle 69–86 ja Slovenialle 74–88. Täten Ranskan lopullinen sijoitus oli kahdeksas.


title: Ranskan koripallomaajoukkue

text: Claude Bergeaud'n valmentaman Ranskan joukkueen paras pistemies oli Tony Parker, joka teki 20,1 pistettä ottelua kohden ja oli koko kisojen pistetilastossa toinen. Hän oli myös Ranskan paras syöttäjä kerättyään 2,8 koriin johtanutta syöttöä ottelua kohden. Joukkueen paras levypallojen saalistaja oli Boris Diaw, jonka ottelukohtainen lukema oli 5,8 levypalloa.


title: Ranskan koripallomaajoukkue

text: Liettuan EM-kilpailuissa Ranska eteni loppuotteluun, jossa se kohtasi hallitsevan Euroopan-mestarin Espanjan. Ranska ei onnistunut voittamaan Espanjaa, joten maa sijoittui hopealle. Kisojen paras korintekijä oli Ranskan Tony Parker.


title: Ranskan koripallomaajoukkue

text: Lontoon 2012 olympialaisiin Ranska pääsi mukaan EM-kisojen hopeasijansa perusteella. Alkulohkossaan se sijoittui toiseksi hävittyään vain Yhdysvalloille. Puolivälierissä Ranska hävisi Espanjalle pistein 59–66. Sen lopullinen sijoitus oli kuudes.


title: Ranskan koripallomaajoukkue

text: Sloveniassa pelatuissa vuoden 2013 EM-kilpailuissa Ranska voitti historiansa ensimmäisen Euroopan-mestaruuden. Alkulohkossa se hävisi ensimmäisessä ottelussaan Saksalle mutta voitti seuraavat neljä ottelua ja selviytyi jatkoon lohkonsa ykkösenä. Jatkolohkossa Ranska hävisi Liettualle ja Serbialle mutta voitti Latvian ja pääsi pudotuspeleihin lohkonsa kolmosena. Puolivälierissä Ranska voitti Slovenian ja välierissä jatkoajan jälkeen edellisten kisojen mestarin Espanjan. Loppuottelussa Ranska voitti Liettuan pistein 80–66. Tony Parker oli kisojen paras pistemies ja hänet valittiin kisojen arvokkaimmaksi pelaajaksi sekä tähdistökentälliseen. Kisojen levypallotilastossa Alexis Ajinca oli neljäs


title: Ranskan koripallomaajoukkue

text: Espanjan MM-kilpailuissa 2014 Ranska voitti historiansa ensimmäisen miesten MM-mitalin, pronssin. Alkulohkossaan se voitti kolme ja hävisi kaksi ottelua. Pudotuspeleissä Ranska voitti Kroatian ja Espanjan ennen kuin hävisi välieräottelussa Serbialle 85–90. Pronssiottelussa Ranska kukisti Liettuan 95–93.


title: Ranskan koripallomaajoukkue

text: EM-kilpailuissa 2015 Ranska voitti alkulohkonsa kaikki viisi ottelua. Kukistettuaan jatko-otteluissa Turkin ja Latvian se hävisi välieräottelussa Espanjalle jatkoajalla pistein 75–80. Pronssiottelussa Ranska voitti Serbian 81–68 saavuttaen yhdeksännen EM-mitalinsa.


title: Ranskan koripallomaajoukkue

text: Rio de Janeiron olympialaisissa 2016 Ranska sijoittui kuudenneksi. Se voitti alkulohkossa kolme ottelua ja hävisi kaksi. Puolivälierissä Ranska hävisi Espanjalle pistein 67–92.


title: Ranskan koripallomaajoukkue

text: Ranskan vuoden 2015 16 pelaajan kokoonpano.


title: Marilyn Hacker

text: Marilyn Hacker (s. 27. marraskuuta 1942 Bronx, New York) on yhdysvaltalainen runoilija. Vuonna 1975 julkaistu ensikokoelma "Presentation Piece" toi hänelle Kansallisen kirjapalkinnon.


title: Marilyn Hacker

text: Hacker kasvoi juutalaisten vanhempien tyttärenä. Hän valmistui New Yorkin yliopistosta ja oli yhdeksäntoista vuoden ajan naimisissa tieteiskirjailija Samuel R. Delanyn kanssa. Hänellä on vuonna 1974 syntynyt tytär. Hän on avoimesti bi.


title: Lavola

text: Lavola on:


title: T44

text: T44 on ruotsalaisvalmisteinen tavarajunien vetoon tarkoitettu dieselveturimalli, jota käytetään paljon myös vaihtotyössä. Sarjan veturit ovat Ruotsin yleisimpiä dieselvetureita. Suurin osa niistä on valtio-omisteisen Green Cargo -yhtiön käytössä (yhtiö liikennöi vetureilla myös Suomen puolella Tornioon). Lisäksi vetureita käytetään muun muassa Israelissa.


title: T44

text: T44 on dieselsähköinen, eli sen dieselmoottoriin kytketty generaattori tuottaa sähköä, joka syötetään ajomoottoreille. Päämoottori on General Motorsin valmistama 645-sarjan V12-kaksitahtidiesel. Useita sarjan vetureita on mahdollista radio-ohjata.


title: Galway Kinnell

text: Galway Mills Kinnell (1. helmikuuta 1927 Providence, Rhode Island – 28. lokakuuta 2014 Sheffield, Vermont) oli yhdysvaltalainen runoilija. Hän valmistui Princetonin yliopistosta vuonna 1948 yhtäaikaisesti W. S. Merwinin kanssa.


title: Galway Kinnell

text: Galway Kinnell sai myöhemmin maisterinarvon Rochesterin yliopistosta. Nuoruudessaan hän matkusteli runsaasti ja asui Fulbright-stipendin turvin Pariisissa. Hän oli 1960-luvulla huomattava ihmisoikeusaktivisti ja Vietnamin sodan vastustaja; näitä aiheita kuvataan hänen koko kirjan mittaisessa runossaan "The Book of Nightmares".


title: Galway Kinnell

text: Alkuperäisen runoutensa ja käännösrunoutensa ohella Galway Kinnelliltä ilmestyi romaani "Black Light" vuonna 1966 sekä lastenkirja "How the Alligator Missed Breakfast" 1982. Hänelle myönnettiin vuonna 1983 Pulitzer-palkinto ja Kansallinen kirjapalkinto.


title: Galway Kinnell

text: Galway Kinnell otettiin vuonna 1980 eliniäkseen American Academy of Arts and Lettersin jäseneksi.


title: Galway Kinnell

text: Galway Kinnell kuoli kotonaan Vermontin Sheffieldissä 87-vuotiaana 28. lokakuuta 2014.


title: Lisel Mueller

text: Lisel Mueller (s. 8. helmikuuta 1924 Hampuri, Saksa) on yhdysvaltalainen runoilija. Mueller voitti vuonna 1980 teoksellaan "The Need to Hold Still" Kansallisen kirjapalkinnon. Vuonna 1996 hänelle myönnettiin runouden Pulitzer-palkinto kokoelmasta "Alive Together: New & Selected Poems".


title: Lisel Mueller

text: Mueller valmistui Evansvillen yliopistosta 1944. Hän on julkaissut myös käännösrunoutta. Lisel Mueller asui pitkään miehensä Paul Muellerin (k. 2001) kanssa rakentamassaan talossa Lake Forestissa, Illinoisissa. Hän kasvatti kaksi tytärtä.


title: Linda Pastan

text: Linda Pastan (s. 27. toukokuuta 1932) on taustaltaan juutalainen yhdysvaltalainen runoilija.


title: Linda Pastan

text: Pastan syntyi Bronxissa, New Yorkissa, ja valmistui Radcliffe Collegesta vuonna 1954 sekä Brandeisin yliopistosta 1957. Hän on voittanut pitkän uransa aikana lukuisia palkintoja, kuten vuoden 2003 Ruth Lillyn runouspalkinnon. Hän on ollut ehdolla myös Kansallisen kirjapalkinnon saajaksi.


title: Linda Pastan

text: Linda Pastan elää nykyisin Potomacissa, Marylandissa. Hän on naimisissa tutkijalääkäri Ira Pastanin kanssa.


title: Unto Turpeinen

text: Unto Turpeinen (s. 18. joulukuuta 1945 Pielisensuu) on entinen jääkiekkoilija. Turpeinen oli ensimmäisenä joensuulaisjoukkueena jääkiekon SM-sarjassa pelanneen joukkueen jäsen kaudella 1971-72 oltuaan nostamassa joukkuetta edelliskaudella Suomensarjasta mestaruussarjaan. Hän teki pelaamissaan 32 SM-sarjaottelussa 3+9=12 tehopistettä. JoKP voitti 32 ottelustaan vain kolme, joista kaksi alemmassa loppusarjassa.


title: Unto Turpeinen

text: Aktiiviuransa jälkeen Turpeinen toimi JoKP:n johtotehtävissä, sekä JoKP:n veteraanijoukkue Musikoiden aktiivina, sekä johtokunnan jäsenenä.


title: Luettelo Allierin kunnista

text: Tämä on luettelo Allierin departementin kunnista Ranskassa. Departementissa on 320 kuntaa.


title: Ypö-Viis

text: Ypö-Viis oli suomalainen punk-yhtye Kotkasta. Yhtye toimi vuosina 1977–1981. Ypö-Viis jäi suomalaisen punkmusiikin historiaan oltuaan ensimmäinen omakustanteen julkaissut punkyhtye.


title: Ypö-Viis

text: Ypö-Viis perustettiin Kotkassa kesällä 1977. Alun perin viisimiehisestä yhtyeestä tuli kolmijäseninen, jossa soittivat Miika Söderholm (basso ja laulu), Mikko Holmström (kitara) ja Rabbe Johansson (rummut). Yksipuolinen omakustanne "Energia on A ja O" / "Kotka palaa" julkaistiin 200 kappaleen painoksena loppuvuodesta 1978. Jälkimmäinen kappale oli cover-versio The Clashin "London's Burningista". Seuraavan Ypö-Viiden äänitteen julkaisi Karva-Levyt keväällä 1979. "Mari pogoaa" nousi jopa Suosikin myyntilistoille ja yhtye sai kappaleensa Hilselp-kokoelmalle.


title: Ypö-Viis

text: Tämän jälkeen Ypö-Viis siirtyi Poko Rekordsille, jolle ensimmäinen single oli syksyllä 1979 "Me myytiin itsemme". Yhtyeeseen oli myös liittynyt basistiksi Jari Räsänen. Vaikka Ypö-Viis oli Pokolla, Karva-Levyjen kautta ilmestyi marraskuussa 1979 livelevy "Karhulan poikii live". Alkuvuodesta 1980 ilmestyi Ypö-Viiden varsinainen debyyttialbumi "Halpaa lystiä". Myöhemmin samana vuonna Holmström jätti yhtyeen ja hänet korvasi Pekka Stirkkinen. Joulukuussa 1980 äänitetyllä Ypö-Viiden viimeisellä singlellä (jonka tuotti Pantse Syrjä) "Kaunis poika" / "Keskiolut takaisin Alkoon", Stirkkinen soitti sekä bassoa että kitaraa, sillä Räsänen oli armeijassa. Tämän jälkeen Söderholm ja Stirkkinen tekivät vielä kiertueen Lapissa tilapäisrumpalin kanssa, mutta yhtye hajosi pian. Ypö-Viis on myöhemmin esiintynyt satunnaisesti.


title: Ypö-Viis

text: Räsäsellä, Stirkkisellä ja Johanssonilla oli myös yhtye nimeltä Dynamo, jossa oli neljäntenä jäsenenä kitaristi Juha Karlsson. Poko julkaisi toukokuussa 1981 edelliskesänä äänitetyn Dynamon singlen "Hamina on kaupunki".


title: Ypö-Viis

text: Elokuussa 2013 Ypö-Viis julkaisi Torpedotuotannon kautta uuden singlen 33 vuoden levytystauon jälkeen. Single sisältää kappaleet "Bipolaari" ja "Hyvää Meripäivää".


title: Adam Carroll

text: Adam Carroll (s. 26. lokakuuta 1982 Pohjois-Irlanti) on brittiläinen autourheilija. Hän kilpailee Formula E -sarjassa Jaguar Racing -tallissa.


title: Adam Carroll

text: Hän ajoi kausina 2005 ja 2006 GP2-sarjassa Super Nova International ja Racing Engineering talleissa. Vuonna 2005 hän sijoittui pisteissä viidenneksi ja 2006 hän sijoittui yhdeksänneksi.


title: Adam Carroll

text: Kaudeksi 2007 Carroll siirtyi DTM-vakioautosarjaan, mutta kyllästyi autonsa heikkoon kilpailukykyyn ja palasi takaisin GP2-sarjaan kesken kauden Petrol Ofisi FMS International-talliin. Hän korvasi vasta kolmannen kisaviikonlopun jälkeen tallista erotetun Antonio Pizzonian. Hän saavutti vain yhden pisteen ja hänet korvattiin Marko Asmerilla.


title: Adam Carroll

text: Ennen GP2-uraansa Carroll on ajanut muun muassa Britannian Formula 3 -sarjaa voittaen sarjan mestaruuden vuonna 2002. Carroll kilpaili A1 Grand Prix sarjassa kaudella 2008-09 edustaen Irlantia. Hän saavutti viisi voittoa ja voitti sarjan mestaruuden. Vuonna 2010 Carroll kilpaili yksittäisissä IndyCar kilpailuissa.


title: Adam Carroll

text: Vuonna 2011 Carroll kilpaili muun muassa Auto GP-sarjassa ja World Series by Renault-sarjassa. Samana vuonna Carroll teki paluun GP2-sarjaan tuuraamaan Luca Filippiä Super Nova Racing-tallissa. Hän keräsi 6 pistettä.


title: Adam Carroll

text: Carroll siirtyi kilpailemaan Formula E -sarjaan kaudeksi 2016–2017. Hän debytoi Hongkongin ePrix'issä uudessa Jaguar Racing -tallissa.


title: Markku Suominen

text: Markku Olavi Suominen (8. marraskuuta 1949 Ämmänsaari – 22. toukokuuta 2013 Oulu) oli suomalainen laulaja, säveltäjä ja sanoittaja. Suomisen levytysura alkoi vuonna 1968. Hänet muistetaan parhaiten Bobby Goldsboron kappaleen ”Honey” suomenkielisestä versiosta ”Hän” vuodelta 1968, ja Jose Felicianon listahitin "Sade" suomalaisversiosta vuodelta 1970.


title: Markku Suominen

text: Hänen veljensä Tapio Suominen on elokuvaohjaaja, jonka esikoiselokuva Narrien illat (1970) kertoi iskelmälaulaja Markku Suomisen arjesta ja keikkailusta semidokumentaariseen tyyliin.


title: Markku Suominen

text: Suominen levytti myös kaksi levyllistä lastenmusiikkia: levyn "Pilvien paimen" vuonna 1977 sekä levyn "Hottentottilaulu ja muita suosittuja lastenlauluja" vuonna 1982. Vuonna 1986 hän perusti levy-yhtiön Ring Music, mutta se teki konkurssin vuonna 1987.


title: Markku Suominen

text: Suomisella diagnosoitiin keväällä 2013 ruokatorven syöpä. Hän menehtyi Oulun yliopistollisessa keskussairaalassa 22.5.2013. Markku Suomisen poika Olavi Suominen on laulukilpailuissa menestystä saavuttanut tenori, poika Anton Suominen ja tytär Tuuli Suominen ovat jazzmuusikkoja.


title: Karva-levyt

text: Karva-levyt oli Ypö-Viis -yhtyeen levy-yhtiö vuosina 1979-1980. Monista muista punk-kauden pienlevymerkeistä sen erottaa nimenomaan se, että se toimi yrityspohjalla. Yhtye julkaisi samaan aikaan Karva-Levyjen pyörittämisen kanssa omia levytyksiään myös Poko Rekordsilla, "


title: Karva-levyt

text: Ypö-Viiden tuotannon lisäksi Karva-levyt julkaisi Tommy & the Teenagersin, Pupukuusikon ja Äpyli ja Utu ptrui tänne prutuin singlet kultakin.


title: Karva-levyt

text: Vuonna 1980 tarkoitus oli julkaista kokoelma-LP jossa Karva-levyjen artistien lisäksi olisi ollut Eppu Normaalin muualla julkaisematonta musiikkia. Eppu Normaali kuitenkin perui lupaamansa mukaantulon. Karva-levyt peruutti projektin ja lopetti toimintansa.


title: Myrskysukeltaja

text: Myrskysukeltaja ("Pelecanoides urinatrix") on yksi neljästä myrskysukeltajien heimon lintulajista. Ne kuuluvat kaikki samaan sukuun ("Pelecanoides"). Myrskysukeltaja elää eteläisen pallonpuoliskon valtamerillä.


title: Myrskysukeltaja

text: Myrskysukeltaja on ulkonäöltään lunnimainen ja sen ruumiinrakenne on tanakka. Täysikasvuisen linnun pituus on 23 cm. Sukupuolet ovat samannäköiset. Väritykseltään selkäpuoli on tummanharmaa, siipien takaosat vaaleamman harmaat ja vatsapuoli vaalea.


title: Myrskysukeltaja

text: Myrskysukeltajaa tavataan Etelä-Afrikassa ja Intian valtameren saarilla sekä myös eteläisellä Atlantilla, Australian kaakkoisrannikolla ja Uuden-Seelannin ympäristössä. Maailman populaation koko on noin 14 miljoonaa yksilöä ja lajin kanta on elinvoimainen.


title: Myrskysukeltaja

text: Lintu viihtyy merellä ja se on hyvä lentäjä ja sukeltaja.


title: Myrskysukeltaja

text: Myrskysukeltaja pesii onkaloissa luodoilla ja saarilla sekä rannikolla, muodostaen yhdyskuntia. Naaras munii yhden munan ja molemmat puolisot hautovat sitä yhteensä kahdeksan viikkoa.


title: Myrskysukeltaja

text: Ravinto koostuu erilaisista vedenelävistä. Ruokaa etsiessään se sukeltaa tavallisesti 30–35 metrin syvyyteen ääriarvojen ollessa 8 ja 64 metriä. Tärkeimmät ravintoeläimet olivat äyriäisiä ja hankajalkaisia.


title: Ensten

text: Ensten voi viitata ainakin seuraaviin:


title: Turkin koripallomaajoukkue

text: Turkin koripallomaajoukkue edustaa Turkkia koripallon maajoukkuekilpailuissa. Sen paras arvokisasaavutus on hopeamitali EM-kisoissa 2001 ja MM-kisoissa 2010.


title: Turkin koripallomaajoukkue

text: Turkin koripallomaajoukkue on vasta 2000-luvulla noussut maailman huippumaiden joukkoon. MM-kisoissa se sijoittui yhdeksänneksi Yhdysvalloissa 2002 ja kuudenneksi Japanissa 2006. Vuonna 2010 Turkki saavutti kotikisoissaan MM-hopeaa Yhdysvaltain jälkeen. MM-kilpailuissa 2014 se sijoittui kahdeksanneksi.


title: Turkin koripallomaajoukkue

text: Toistaiseksi ainoan EM-mitalinsa Turkki saavutti vuonna 2001. Lisäksi se on sijoittunut neljänneksi vuonna 1949, kuudenneksi 1951 sekä kahdeksanneksi 1973, 1997, 1999 ja 2009.


title: Turkin koripallomaajoukkue

text: Olympialaisissa Turkki on pelannut vain kahdesti: Berliinissä 1936 ja Helsingissä 1952 häviten kaikki ottelunsa.


title: Turkin koripallomaajoukkue

text: Vuoden 2001 EM-kisoissa Turkki saavutti hopeaa. Alkulohkossaan se voitti Latvian 85–82 ja Espanjan 84–79 ja hävisi Slovenialle 57–71 mutta voitti silti alkulohkonsa. Puolivälierissä Turkki voitti Kroatian 87–85 ja välierissä Saksan 79–78. Finaalissa Jugoslavia oli parempi luvuin 69–78. Turkin joukkuetta valmensi serbi Bogdan Tanjević.


title: Turkin koripallomaajoukkue

text: Vuonna 2006 Japanissa pelattujen MM-kisojen alkulohkossa Turkki voitti Liettuan, Australian, Brasilian ja Qatarin mutta hävisi lohkon päätösottelussaan Kreikalle 69–76 ja sijoittui lohkossa toiseksi. Neljännesvälierissä Turkki voitti Slovenian pistein 90–84 mutta hävisi puolivälierissä Argentiinalle 58–83. Sijoitusotteluissa Turkki voitti Liettuan 95–84 ja hävisi Ranskalle 56–64. Näin Turkki sijoittui kisoissa kuudenneksi.


title: Turkin koripallomaajoukkue

text: Espanjassa pelatuissa EM-kisoissa 2007 Turkki hävisi alkulohkossaan Liettualle 69–86 ja Saksalle 49–79 mutta voitti Tšekin 80–72 ja selviytyi 12 parhaan jatkolohkoihin. Jatkolohkossa Turkki hävisi Slovenialle 51–66, Italialle 75–84 ja Ranskalle 64–85 ja jäi lohkonsa viimeiseksi. Koko kisoissa Turkin sijoitus oli kahdestoista.


title: Turkin koripallomaajoukkue

text: Puolassa pelatuissa EM-kisoissa 2009 Turkki voitti alkulohkossaan Liettuan 84–76, Bulgarian 94–66 ja Puolan 87–69. Jatkolohkossa Turkki voitti Espanjan 63–60 ja Serbian 69–64 mutta hävisi Slovenialle 67–69 ja sijoittui lohkossaan toiseksi. Puolivälierissä Turkki hävisi Kreikalle 74–76, ja kun se hävisi tämän jälkeen vielä Ranskalle 68–80 ja Venäjälle 66–89, oli sen lopullinen sijoitus kahdeksas.


title: Turkin koripallomaajoukkue

text: Vuonna 2010 Turkki toimi MM-kisojen isäntämaana. Alkulohkossa se voitti kaikki viisi vastustajaansa eli Venäjän, Kreikan, Kiinan, Norsunluurannikon sekä Puerto Ricon, joista se joutui tiukimmalle viimeksi mainitun kanssa (79–77). Neljännesvälierissä Turkki voitti Ranskan pistein 95–77, puolivälierissä Slovenian 95–68 ja välierissä Serbian 83–82. Loppuottelussa Turkki hävisi Yhdysvalloille 64–81 ja saavutti hopeaa. Turkkilaispelaajista Hidayet Türkoğlu valittiin kisojen tähdistöviisikkoon.


title: Turkin koripallomaajoukkue

text: Liettuassa pelatuissa EM-kisoissa 2011 Turkki voitti alkulohkonsa viidestä ottelusta kolme ja selviytyi lohkonsa kolmantena joukkueena jatkoon. Kuuden joukkueen jatkolohkossa Turkki jäi viimeiseksi yhdellä voitolla ja neljällä tappiolla, ja koko kisoissa se sijoittui 11:nneksi.


title: Turkin koripallomaajoukkue

text: Vuoden 2013 EM-kisat pelattiin Sloveniassa. Turkki hävisi alkulohkossaan Suomelle, Italialle, Kreikalle ja Venäjälle ja saavutti ainoan voittonsa Ruotsista. Näin se sijoittui lohkossaan viidenneksi ja koko turnauksessa 17:nneksi.


title: Turkin koripallomaajoukkue

text: MM-kilpailuissa 2014 Turkki sijoittui kahdeksanneksi. Alkulohkossaan se voitti Uuden-Seelannin, Suomen ja Dominikaanisen tasavallan sekä hävisi Yhdysvalloille ja Ukrainalle. Neljännesvälierissä se voitti Australian pistein 65–64, mutta hävisi puolivälierässä Liettualle 61–73.


title: Turkin koripallomaajoukkue

text: EM-kilpailuissa 2015 Turkki sijoittui 14:nneksi. Alkulohkossaan se voitti kolme ja hävisi kaksi ottelua. Neljännesvälierissä se hävisi Ranskalle.


title: Turkin koripallomaajoukkue

text: EM-kilpailuissa 2017 Turkki sijoittui Istanbulissa pelatussa alkulohkossa neljänneksi voitettuaan kaksi ja hävittyään kolme ottelua. Neljännesvälieräottelussa se hävisi Espanjalle, ja sijoittui 14:nneksi.


title: Samoanliejukana

text: Samoanliejukana ("Pareudiastes pacifica") on äärimmäisen uhanalainen rantakanalaji, joka saattaa olla hävinnyt sukupuuttoon.


title: Samoanliejukana

text: Samoan liejukana on lähes lentokyvytön laji, joka yllätettynä hypähtää ilmaan mutta ei varsinaisesti liitele. Se kasvaa 25 cm pitkäksi, ja väriltään mustanpuhuva; pää, kaula ja rinta ovat siniset. Nokka on kellertävä, silmät ja jalat punaiset.


title: Samoanliejukana

text: Samoanluejukanoja elää vain Samoalla Savai'in saarella. Viimeisin varma havainto on vuodelta 1873, mutta vuodelta 2003 on epävarma tieto kahdesta yksilöstä. Myös 1900-luvulla tehtiin joitakin epävarmoja havaintoja.


title: Samoanliejukana

text: Samoanliejukana on aktiivinen lähinnä öiseen aikaan – siksikään ei voida olla varmoja, onko se kuollut sukupuuttoon. Se syö matoja ja muita pieniä selkärangattomia, joita se kaivelee metsänpohjan karikkeen joukosta.


title: Samoanliejukana

text: Metsästys ja saarelle muualta tuodut eläimet – kissat, koirat ja rotat – ovat vaikuttaneet tämän lentokyvyttömän linnun nopeaan katoamiseen.


title: Bluesion

text: Bluesion – sinijuurta etsimässä klisee-viidakon vilinässä on kosketinsoittaja-laulaja Jukka Gustavsonin neljäs soololevy. Levy julkaistiin yli kymmenen vuotta Gustavsonin edellisen "Toden toistoa" (1981) -levyn jälkeen. Levyllä Gustavsonin piano on keskeisessä asemassa. "In Search of a Blue Root in the Acid Rain and the Low of a Cliché Thicket" ja "Palokärjen lento yli vuonon" ovat kokeellisia puhe-, äänitehoste- ja musiikkiosioista koostuvia kappaleita. SF-Blues yhtyeen vuoden 2007 "Man – Be Careful!" -albumin nimikappale on kokonaan englanniksi käännetty sovitus "Bluesion"-albumin kappaleesta "Varo - ihminen!"


title: Bluesion

text: Kaikki kappaleet säveltänyt, sanoittanut ja sovittanut Jukka Gustavson.


title: Bluesion

text: A-puoli


title: Bluesion

text: B-puoli


title: Hurrikaani Elena

text: Hurrikaani Elena oli vuoden 1985 viides nimetty trooppinen myrsky Atlantin hurrikaanikaudella, ja tuon kauden neljäs trooppinen hirmumyrsky. Saffirin-Simpsonin hurrikaaniasteikolla se luokiteltiin tasolle kolme, kun se iskeytyi maihin. Myrsky aiheutti tuhoja Yhdysvaltojen Meksikonlahden rannikolla, etenkin eroosiota ja osteriviljelmien tuhoa Floridassa. Elenan reitti oli poikkeuksellinen, sillä se pyörähti silmukan rannikolla ja lähestyi samoja alueita kahdesti. Lähes miljoona floridalaista lähti evakkoon Louisianaan.


title: Hurrikaani Elena

text: Ensimmäiset merkit säähäiriöstä, joka myöhemmin kehittyi hurrikaaniksi, nähtiin Cap Verden pohjoispuolella 23. elokuuta 1985. Se kehittyi trooppiseksi myrkyksi ja lähestyi Kuubaa 27. elokuuta. Se sai nimen Elena 28. päivänä, kun sen keskus oli Kuuban yllä ja lentokoneilla mitattiin 26 m/s tuulia. Hurrikaanin voiman se saavutti 29. elokuuta. Hurrikaanin virtausta ohjaavat ylemmän ilmakehän virtaukset muuttivat suuntaansa kahdesti, ja niin Elena pyörähti Floridan rannikolla ennen kuin se iskeutyi maihin lähellä Biloxia Mississippin osavaltiossa.


title: Hurrikaani Elena

text: Ilmanpaine kävi alilmmillaan 951 hPa:ssa. Suurin mitattu keskituuli oli 47 m/s, puuskat 61 m/s. Rankimmat sateet saatiin Floridan niemimaan pohjoisosassa, 290.6 mm. Hyökyaallot merellä kasvoivat kolmimetrisiksi.


title: Pikkutropiikkilintu

text: Pikkutropiikkilintu, aikaisemmilta nimiltään pikkujouhipyrstö ja keltanokkatropiikkilintu ("Phaethon lepturus") on pitkäpyrstöinen tropiikkilintujen heimoon kuuluva merilintulaji.


title: Pikkutropiikkilintu

text:
Pikkutropiikkilintu on täysikasvuisena 80 cm pitkä, josta puolet on pyrstöjouhien mittaa, ja siivenkärkien väli on 90–95 cm. Sukupuolet ovat samannäköiset. Linnun tunnistaa erityisesti 30–40 cm pitkistä pyrstöjouhista. Vatsapuoli on vaalea, selkäpuolella siivissä ja pyrstön tyvessä on mustanharmaata kuviointia.
Pikkutropiikkilintua tavataan trooppisella Atlantilla, läntisellä Tyynellämerellä ja Intian valtamerellä. Se pesii myös Karibianmeren saarilla. Sitä on tavattu pohjoisessa jopa Bermudalla saakka. Läntisellä palearktisella alueella laji on tavattu vain kerran, Kap Verden Boa Vistan saarella Ilhéu de Curral Velhossa 20. helmikuuta 1999.


title: Pikkutropiikkilintu

text: Lajista tunnetaan kolme alalajia, joista "lepturus" pesii Intian valtamerellä, "fulvus" Joulusaarella ja "dorotheae" läntisellä Tyynellämerellä. Daudin kuvaili lajin holotyypin Mauritiukselta.


title: Pikkutropiikkilintu

text: Pikkutropiikkilintu viihtyy ulapalla ja on hyvä sukeltaja.


title: Pikkutropiikkilintu

text: Laji pesii kallion halkeamissa, puunonkaloissa tai jopa paljaalla maalla. Pesässä on vain yksi muna, jota sekä koiras että naaras yhdessä hautovat noin 40 päivää. Poikanen lähtee pesästä 11 viikon ikäisenä. Pikkutropiikkilintu voi pesiä kaikkina vuodenaikoina pesimäkierron pituuden ollessa noin 40 viikkoa. Pyrstöjouhien esittelyllä on merkittävä rooli soidinlennossa, joka tapahtuu pesäpaikan lähistöllä.


title: Pikkutropiikkilintu

text: Pikkutropiikkilintu sukeltaa ravinnokseen äyriäisiä, kaloja ja mustekaloja.


title: PADI

text: PADI ("Professional Association of Diving Instructors") on kaikkialla maailmassa tunnettu amerikkalaisperäinen sukelluskoulutusjärjestelmä, jonka määrittelee kurssisisällöt ja standardit sukellusopetukselle sekä sukelluskouluttajien koulutukselle. PADI vastaa myös kaikkien opetusmateriaalien valmistamisesta koulutusohjelmiinsa. Vuonna 2006 PADI luokitti 924 270 sukeltajaa. PADI-koulutusjärjestelmää edustavat sukellusliikkeet ja sukelluskeskukset.


title: PADI

text: Muita Suomessa yleisiä koulutusjärjestelmiä ovat mm. SSI (Scuba Schools International), ranskalainen CMAS jota sukellusseurat yleisesti käyttävät ja tekniikkasukellukseenkin orientoitunut NAUI.


title: Fiona (nimi)

text:
Fiona on kansainvälinen, alun perin skotlantilainen naisen etunimi.
Suomessa nimi on suhteellisen harvinainen: vuoden 2012 loppuun mennessä Suomessa on ollut rekisteröitynä hieman alle 600 Fiona-nimistä henkilöä Vuodesta 2020 lähtien Fionan nimipäivä on 2. maaliskuuta.


title: Fiona (nimi)

text:
Fiona on feminiinimuoto miehen nimestä Fionn,
joka merkitsee gaelin kielellä kaunista tai valkoista.


title: Ruskopelikaani

text: Ruskopelikaani ("Pelecanus occidentalis") on pelikaanilajeista pienin. Se on myös yksi Pohjois-Amerikan tunnetuimmista lintulajeista.


title: Ruskopelikaani

text: Ruskopelikaanin pituus on täysikasvuisena noin 115 cm. Aikuisella linnulla on ruskea niska ja muutoin lajin tuntee hyvin sen venyvästä nokkapussista ja ruskeahkosta värityksestä. Sukupuolet ovat samannäköiset.


title: Ruskopelikaani

text: Lajia tavataan rannikkojen tuntumassa Washingtonin osavaltiosta ja Virginiasta Pohjois-Amerikassa aina Chilen rannikolle ja Amazonin suulle saakka Etelä-Amerikassa. Pohjois-Amerikan linnut lentävät etelään talvehtimaan pesimisen jälkeen.


title: Ruskopelikaani

text: Laji on paikoin yleinenkin rannikoilla ja jokien suistoissa. Se voi kesyyntyä hyvinkin rohkeaksi kalojen kerjääjäksi kalastajilta.


title: Ruskopelikaani

text: Ruskopelikaani pesii satojenkin parien muodostamissa yhdyskunnissa, jotka ovat yleensä rannikon lähistöllä, etenkin saarilla. Pari rakentaa yhdessä pesän risuista, enimmäkseen puuhun, mutta joskus myös maahan. Pesässä on 2–3 munaa, joita koiras ja naaras hautovat yhdessä noin kuukauden.


title: Ruskopelikaani

text: Ruskopelikaanin ravinto koostuu pääasiassa kaloista, joiden perään lintu syöksysukeltaa korkealtakin ilmasta.


title: Israelin koripallomaajoukkue

text: Israelin koripallomaajoukkue edustaa Israelia koripallon maajoukkuekilpailuissa. Sen paras arvokisasaavutus on hopeamitali EM-kisoissa 1979.


title: Israelin koripallomaajoukkue

text: Israelin koripallomaajoukkue on pelannut MM-kisoissa kahdesti. Se sijoittui kahdeksanneksi Brasiliassa 1954 ja seitsemänneksi Espanjassa 1986.


title: Israelin koripallomaajoukkue

text: Vuoden 1979 EM-kisoissa Israel saavutti hopeaa. Alkulohkossaan se hävisi Ranskalle 83–92 mutta voitti Puolan 86–78 ja Jugoslavian 77–76. Kun Ranska hävisi kaksi muuta otteluaan, voitti Israel alkulohkonsa. Jatkolohkossa Israel voitti ensin Tšekkoslovakian 94–93, hävisi sitten Italialle 78–90, voitti Espanjan 88–84 ja hävisi Neuvostoliitolle. Jatkolohkon viimeisessä ottelussa Israel voitti Jugoslavian 89–88, mikä varmisti maalle jatkolohkon kakkossijan ja finaalipaikan. Finaalissa Israel hävisi Neuvostoliitolle 76–98. Israelin hopeajoukkueessa pelasivat Motty Aroesti, Miki Berkovich, Steve Kaplan, Luis Silver, Boaz Yanai, Avigdor Moskovich, Itamar Marzel, Barry Leibowitz, Pinhas Hozez, Uri Ben Ari, Shuki Schwartz ja Erick Menkin. Joukkueen valmentajana toimi Ralph Klein.


title: Israelin koripallomaajoukkue

text: Espanjassa pelattavissa EM-kisoissa 2007 Israel hävisi alkulohkossaan Kreikalle 66–76 ja Venäjälle 56–90 mutta voitti Serbian 87–83 ja selviytyi 12 parhaan joukkoon. Jatkolohkossa Israel voitti yllättäen Kroatian 80–75 mutta hävisi ennakkoon heikommaksi arvioidulle Portugalille 85–94. Jatkolohkon viimeisessä ottelussaan Israel hävisi Espanjalle 73–99 ja jäi jatkolohkossaan viimeiseksi ja sijoittui koko kisoissa yhdenneksitoista. Israelin paras pistemies oli Yotam Halperin (14,0 pistettä / ottelu), paras levypallomies Yaniv Green (9,3) ja paras syöttäjä Meir Tapiro (5,0). Joukkuetta valmensi Zvi Sherf.


title: Israelin koripallomaajoukkue

text: Vuoden 2009 EM-kisoissa Israel hävisi kaikki alkulohkon kolme otteluaan. Vuoden 2011 kisoissa se voitti Latvian ja Italian mutta hävisi kolme muuta otteluaan eikä selviytynyt alkulohkonsa neljänneksi sijoittuneena jatkoon. Vuonna 2013 Israel voitti viidestä vastustajastaan vain Belgian ja sijoittui alkulohkossaan viimeiseksi.


title: Salomoninliejukana

text: Salomoninliejukana, entinen salomonliejukana ("Pareudiastes silvestris") on äärimmäisen uhanalainen rantakanalaji.


title: Salomoninliejukana

text: Salomoninliejukana kasvaa 25 cm pitkäksi, ja väriltään mustanpuhuva; pää, kaula ja rinta ovat siniset. Nokka ja jalat ovat punaiset, silmät mustat. Vartalonmuoto on puikea, pyrstö lähes olematon töpö. Lintu on lentokyvytön.


title: Salomoninliejukana

text: Salomoninliejukanoja elää vain Salomonsaarilla Tyynellä valtamerellä.


title: Salomoninliejukana

text: Salomoninliejukana viihtyy alankoalueiden kosteissa trooppisissa metsissä. Elinympäristön hävitys on vaikuttanut tämän linnun nopeaan katoamiseen. Sen luultiin kuolleen sukupuuttoon jo 1950-luvulla, mutta 2001 ja 2002 koirat löysivät joitakin yksilöitä.


title: Blumarine

text: Blumarine on italialainen muotitalo, jonka Anna Molinari ja hänen miehensä Gianpolo Tarabini perustivat Carpissa vuonna 1977.


title: Blumarine

text: Molinari ja Tarabini antoivat muotitalolle nimen Blumarine, sillä he pitivät merestä ja sinisestä väristä. Vuonna 1980 Blumarine esittäytyi ensimmäistä kertaa Moditissa, joka on pieni muotiesitys Milanossa. Ensimmäinen muotinäytös oli Milanon muotiviikolla vuonna 1981. Vuonna 1988 Blumarinesta tuli osakeyhtiö nimeltä Blufin. 1990-luvun alussa Blumarinea myi 600 liikettä ympäri maailmaa. Vuonna 2006, Gianpolo Tarabinin kuoltua, toimitusjohtajaksi tuli hänen poikansa Gianguido.


title: Peilisolu

text: Peilisolut ovat hermosoluja eli neuroneita, jotka reagoivat liikkeisiin, ääniin, ilmeisiin ja eleisiin. Niiden tehtävä on jäljitellä sitä, mitä toinen ihminen tai olento tekee ja miltä se tuntuu. Niitä kutsutaankin siksi myös nimellä empatianeuronit.


title: Peilisolu

text: Peilisoluja on löydetty apinoiden aivoista, mutta ihmisille ei voi suorittaa samanlaisia kokeita, joten emme ole saaneet suoria todisteita peilineuroneista ihmisaivoissa. Kuitenkin vahvasti epäillään, että peilisoluja löytyisi aivoista Brocan alueelta, otsalohkon liikealueilta sekä päälaenlohkosta.


title: Peilisolu

text: Peilisolut jäljittelevät tuntemusta, kun olento koskettaa jotakin tai sitä kosketetaan (aktivaatio on sitä suurempaa mitä samankaltaisempi kohde on katsojan kanssa). Eräässä kokeessa otettiin kahden nuoren miehen aivoista magneettikuvat, kun tutkija kosketti toisen miehen jalkaa. Kummankin potilaan aivoissa aktivoituivat samat aivoalueet. Sama koe on toistettu sen jälkeen lukuisia kertoja erilaisilla liikkeillä.


title: Peilisolu

text: Myös toisen tunnetilaa arvioidaan peilisolujen avulla. Peilisolut reagoivat kasvojen emotionaalisin liikkeisiin ja välittävät ne tunteista vastaaviin aivojen ydinalueisiin.


title: Peilisolu

text: Peilisolujärjestelmät pystyvät myös ennustamaan liikeratoja: simulointi tapahtuu, vaikka liikkeen loppu olisi kätketty näkyvistä. Ajatellaan, että joku istuu tuolilla ja jokin estää näkemästä hänen jalkojaan. Tutkija aikoo napauttaa potilaan polveen kumivasaralla; näet vasaran liikkuvan kohti potilaan polvea. Vaikka et näe itse kontaktia, peilisolusi reagoisivat ja arvioisit, mitä potilas tuntee, ja tuntisit osan siitä itsekin.


title: Peilisolu

text: Kipua ei kuitenkaan jäljitellä täysin tarkasti: toisen kivun näkeminen aktivoi aivoalueita vähemmän kuin kivun kokeminen itse. Aidossa, itse koetussa kivussa aktivoituvat pitkälti samat alueet kuin simuloidussakin kivussa. Voisi karkeasti sanoa, että kivun affektiivinen komponentti simuloidaan itse mutta varsinaista emootiota ei.


title: Peilisolu

text: Peilisolualueet kykenevät myös tunnistamaan aikomuksia ja päämääriä. Osa soluista reagoi suoraan ärsykkeeseen, kun taas osa pystyy "päättelemään", miksi joku tekee jotakin (mikä tapahtuu erityisesti Brocan alueella). Tämä vaikuttanee psykologisen samastumisilmiön syntyyn.


title: Peilisolu

text: Solut löydettiin ensin makakiapinoilta (Giacomo Rizzolattin ja Vittorio Gallesen toteuttamassa kokeessa).


title: Napapiirin rakastavaiset

text: Napapiirin rakastavaiset () on espanjalainen, osittain Suomeen sijoittuva Julio Médemin ohjaama elokuva vuodelta 1998. Sen pääosissa näyttelevät Najwa Nimri ja Fele Martínez. Elokuva voitti kaksi Goya-palkintoa vuonna 1999.


title: Napapiirin rakastavaiset

text: "Napapiirin rakastavaiset" kertoo Otton ja Anan epätavallisen rakkaustarinan. Nämä tapaavat ensimmäisen kerran jo lapsina ja myöhemmin näiden vanhemmat menevät keskenään naimisiin. Sisarpuolten yhteys katkeaa moniksi vuosiksi, mutta aikuisikään ehdittyään he tapaavat uudestaan Suomen Lapissa traagisin seurauksin.


title: Napapiirin rakastavaiset

text: Elokuvan teemoja ovat rakkaus, kuolema, kohtalo, luonto ja elämän sattumanvaraisuus. Sen musiikin on säveltänyt Pedro Almodóvarin elokuvien vakiosäveltäjä Alberto Iglesias, ja elokuva saikin musiikista toisen Goya-palkintonsa.


title: Napapiirin rakastavaiset

text: Eräs elokuvan tärkeistä musiikkikappaleista on Olavi Virran ja Harmony Sistersin esittämä "Sinitaivas"-tango. Elokuvan kuvauspaikkoja olivat muun muassa Madrid, Helsinki, Lohja ja Rovaniemi. Suomalaiseen näyttelijäkaartiin kuuluivat Petri Heino ja Outi Alanen.


title: Lena (täsmennyssivu)

text: Lena voi tarkoittaa seuraavia asioita:


title: Juustila

text: Juustila (myös "Juustilanjoki", v:sta 1948 lähtien ) on kylä ja taajama Saimaan kanavan varrella Viipurin pohjoispuolella Suomen Neuvostoliitolle luovuttamalla alueella Venäjällä. Osa Juustilan kylästä kuuluu Suomen vuokraamaan Saimaan kanava vyöhykkeeseen. Suomelle kuuluessaan Juustila kuului Viipurin maalaiskuntaan. Juustilan naapurikyliä olivat Jyrkilä, Kilpeenjoki–Sydänmaa, Kilpeenjoki, Ihantala, Ylivesi, Ventelä, Lavola ja Leppälä sekä Vahvialan kuntaan kuulunut Hanhijoki. Juustilan koulupiiriin kuuluivat myös Jyrkilän, Leppälän, Tikkalan ja Ventelän pikkukylät varsinaisen Juustilan ympäristöstä.


title: Juustila

text: Juustila oli asukasluvultaan yksi Viipurin maalaiskunnan suurimmista kylistä, vuonna 1937 siellä oli 922 asukasta. Lisäksi Juustilan koulupiiriin kuuluneessa Jyrkilässä oli 57, Leppälässä 20, Tikkalassa 28 ja Ventelässä 47 asukasta. Juustilan kylän keskustasta oli muodostunut taajama ja se sijaitsi Saimaan kanavassa olevan Juustilan sulun ympäristössä Juustilanjärven pohjoisrannalla. Juustilan taajaman lisäksi kylän osa-alueita olivat Korpi ja Harjula. Korpi sijaitsi Saimaan kanavan varrella Juustilan taajamasta pohjoiseen. Juustilan kautta kulki maantie Saimaan kanavaa myötäillen Nuijamaalle sekä maantiet valteille 13 ja 14.


title: Juustila

text: Juustilassa oli hotelli, terveyskylpylä, Saimaankanavan Osuusliikkeen ja Osuusliike Torkkelin myymälät sekä yksityisliikkeitä. Saimaankanavan Osuusliike oli muodostunut Juustilan ja Pällin Kauppa-Osuuskuntien yhdistyessä. Juustilassa toimi nuorisoseura, Vuonna 1937 Juustilan kylässä oli 476 ha peltoa, 44 ha niittyä ja 1 545 ha metsää.


title: Juustila

text: Juustilan kansakoulu sijaitsi Juustilan taajamassa. Koulupiiriin kuuluivat myös ympäristön pikkukylät: Jyrkilä, Leppälä, Tikkala ja Ventelä. Juustilan koulussa oli neljä opettajaa ja 126 oppilasta vuonna 1939. Juustilan koulu perustettiin vuonna 1891. Koulua varten rakennettiin lisärakennus vuonna 1927.


title: Juustila

text: Talvisodan taistelut eivät ulottuneet Juustilan alueelle, mutta Moskovan rauhan perusteella se kuului luovutettaviin alueisiin. Asukkaat oli evakuoitu jo sodan alussa muualle Suomeen. Jatkosodassa luovutetut alueet valloitettiin takaisin vuonna 1941 ja asukkaat pääsivät palaamaan koteihinsa. Alkoi vilkas jälleenrakentamisen kausi. Saimaankanavan osuusliikkeen Juustilan myymälä oli ensimmäinen kauppa, joka avattiin uudelleen maalaiskunnan takaisinvaltauksen jälkeen (4. lokakuuta 1941). Uusi evakuointi oli kuitenkin edessä kesällä 1944.


title: Juustila

text: Nykyisin osittain Suomelle vuokratulla alueella sijaitsevan Juustilan taajaman alueella ei ole juurikaan asutusta. Nykyinen Juustila () sijaitsee vanhan taajaman länsipuolella. Lisäksi Juustilan kylän alueella on asutusta Korven (v:sta 1948 ) alueella. Sen sijaan muu osa kylästä ja naapurikylät Jyrkilä ja Leppälä ovat autioita. Ventelän ja Tikkalan alueilla on vähäistä asutusta.


title: Jyrkilä (yritys)

text: Jyrkilä Oy on kaakkoissuomalainen linja-autoyhtiö ja kuljetusliike, jonka tarjontaan kuuluu linjaliikennettä, tilausajoja sekä valmismatkoja. Vuonna 2012 on aloitettu myös tavaraliikenne. Yhtiöllä on 14 linja-autoa, yksi taksi, 5 pakettiautoa ja n. 20 hengen henkilökunta. Tallit ja toimitilat sijaitsevat Kotkassa Aittakorven kaupunginosassa. Aikaisemmin Jyrkilä Oy liikennöi myös Kotkan paikallisliikenteessä, pääosin Kotkansaaren ja Länsi-Kotkan välisillä linjoilla. Jyrkilä Oy on Linja-autoliiton jäsenyritys.


title: Jyrkilä (yritys)

text: Väinö Jyrkilä perusti yhtiön Kotkassa vuonna 1946. Toimitusjohtajan vastuu siirtyi hänen pojalleen Seppo Jyrkilälle vuonna 1982. Vuoden 2006 alusta V. Jyrkilä Oy jakautui kolmeen osaan: Jyrkilä Oy, Jyrkilä Oy Kiinteistöt ja Jyrkilä Oy Kaupunkiliikenne. Jyrkilä Oy Kiinteistöt omistaa yhtiön toimitilat Aittakorvessa, Jyrkilä Oy Kaupunkiliikenteelle taas kuului yhtiön paikallisliikennetoiminta. Marraskuussa 2007 silloiset omistajat myivät Kaupunkiliikenneyhtiön Pohjolan Liikenteelle ja Jyrkilän aika paikallisliikenteen hoitamisessa päättyi. Pohjolan Liikenteelle siirtyi kaupassa kymmenen paikallisliikenteen linja-autoa. Jyrkilä Oy ja Jyrkilä Oy Kiinteistöt säilyivät kaupassa entisillä omistajillaan.


title: Jyrkilä (yritys)

text: Nykyisin Jyrkilä Oy:n pääomistajana ja toimitusjohtajana toimii Väinö Jyrkilän pojanpoika Antti Jyrkilä. Perinteisen tilausajon lisäksi yhtiö järjestää yli sata kotimaan valmismatkaa vuodessa, joissa matkustajia on n. 5500. Matkat suuntautuvat pääsääntöisesti pääkaupunkiseudulle. Linjaliikennevuoroja yhtiöllä on Pyhtään kunnassa.


title: Jyrkilä (yritys)

text: Oheispalveluina Jyrkilän liiketoimiin kuuluu moottoripyörien talvisäilytys ja tee-se-itse pesuhallitilan vuokraaminen. 1.2.2013 alkaen Jyrkilän palveluihin kuuluu myös taksiliikenne. Näitä toimia varten on perustettu uusi yhtiö, Jyrkilä Oy Taksiliikenne. Taksiliikenteen vapautumisesta alkaen Jyrkilä Oy on tarjonnut taksipalveluja aputoiminimellä Taksiparoni.


title: Jyrkilä (yritys)

text: Vuoden 2012 Kotkan palveluliikenteen kilpailutuksessa Jyrkilä voitti pääosan liikenneoikeuksista. Lisäksi Jyrkilä alkoi liikennöidä Hirvikoski-Kotka-välin koulupäivävuoroja.


title: Jyrkilä (yritys)

text: Elokuussa 2013 yhtiö aloitti Haminan Kaupungin palveluliikenteen kahdella autolla, 2+1 vuoden sopimuksella. Vuonna 2014 Jyrkilä Oy laajensi koulukuljetuksiaan Pyhtään ja Kotkan lisäksi myös Haminassa ostamalla M&R Sipilä Ay:n joukkoliikennetoiminnot. Jyrkilä Oy jatkaa myös kevään 2014 kilpailutuksien jälkeen Hirvikoski-Kotka-välin koulupäivävuorojen ja yhden Kotkan kaupungin palveluliikennekohteen liikennöintiä.


title: Jyrkilä (yritys)

text: Vuodesta 2009 Jyrkilä Oy on myös kehittänyt tilausajoyritysten verkostoa, SynergyBus®:ia ja siihen liittyvää valtakunnallista tilausajojen tarjouspyyntöpalvelua Tilausajot.net:iä. Lokakuussa 2011 näiden palveluiden oikeudet myytiin Antti Jyrkilän ja kumppaneiden omistamalle Aittakoodi Oy:lle, joka jatkaa palveluiden kehittämistä ja tuottamista.


title: Jyrkilä (yritys)

text: Heinäkuussa 2015 Jyrkilä Oy osti kotkalaisen lähetti- ja kuljetuspalveluyritys White S Oy:n. White S Oy on perustettu vuonna 1992. Sittemmin yritys on muuttanut nimekseen Kuljettajat.fi Oy ja tehnyt uusia yritysostoja.


title: Leppälä

text: Leppälä voi tarkoittaa seuraavia:


title: Kroatian koripallomaajoukkue

text: Kroatian koripallomaajoukkue edustaa Kroatiaa koripallon maajoukkuekilpailuissa. Ennen Jugoslavian hajoamista monet kroatialaisista tähtipelaajista menestyivät Jugoslavian maajoukkueessa.


title: Kroatian koripallomaajoukkue

text: Kroatia osallistui olympialaisten koripalloturnaukseen ensimmäistä kertaa itsenäisenä valtiona Barcelonassa 1992. Se selviytyi finaaliin, jossa se hävisi Yhdysvaltain "Dream Teamille" 85–117.


title: Kroatian koripallomaajoukkue

text: Saksassa 1993 järjestetyissä EM-kisoissa Kroatia sai pronssia. Se voitti alkulohkossaan Bulgarian 104–83, Ranskan 100–95 ja Turkin 113–63 sekä jatkolohkossaan Belgian 106–74, Saksan 70–63 ja Viron 98–80. Puolivälierässä Kroatia voitti Bosnia ja Hertsegovinan 98–78 mutta hävisi välierässä Venäjälle 76–84. Pronssiottelussa Kroatia voitti Kreikan 99–59.


title: Kroatian koripallomaajoukkue

text: Kanadassa pelatuissa vuoden 1994 MM-kisoissa Kroatia sai pronssia. Se voitti pronssiottelussa Kreikan 78–60. Kroatian pelaajista Dino Rađa valittiin kisojen tähtiviisikkoon. Seuraavan kerran Kroatia selviytyi MM-kilpailuihin vasta vuoden 2010 kisoihin.


title: Kroatian koripallomaajoukkue

text: Kreikassa 1995 järjestetyissä EM-kisoissa Kroatia sai pronssia. Se voitti seitsemän joukkueen alkulohkossaan Slovenian 91–83, Venäjän 100–94, Espanjan 80–70, Turkin 90–68, Suomen 92–77 ja Ranskan 81–72. Puolivälierässä Kroatia voitti Italian 71–61 mutta hävisi välierässä Liettualle 80–90. Pronssiottelussa Kroatia voitti jälleen Kreikan 73–68.


title: Kroatian koripallomaajoukkue

text: Kroatia sijoittui Atlantan 1996 olympialaisissa seitsemänneksi.


title: Kroatian koripallomaajoukkue

text: Kroatia selvisi vuosina 1997–2005 aina EM-lopputurnaukseen mutta ei menestynyt 1990-luvun alun malliin. Vuosina 1997, 1999 ja 2003 joukkue sijoittui 11:nneksi ja vuosina 2001 ja 2005 seitsemänneksi.


title: Kroatian koripallomaajoukkue

text: Espanjassa pelattujen vuoden 2007 EM-kisojen alkulohkossa Kroatia hävisi Latvialle 77–85 mutta voitti Portugalin 90–68 ja Espanjan 85–84 ja selviytyi Latvian pudottua jatkosta ilman pistemenetyksiä jatkopeleihin. Jatkolohkossa Kroatia hävisi Israelille 75–80, Kreikalle 78–81 ja Venäjälle 70–83 mutta selviytyi alkulohkovoittojensa ansiosta puolivälieriin. Siellä se kohtasi toisen lohkon voittaneen Liettuan ja hävisi pistein 72–74, kun Zoran Planicić epäonnistui kahdessa vapaaheitossa ottelun viimeisellä sekunnilla. Sijoitusotteluissa Kroatia voitti Ranskan 86–69 ja hävisi Saksalle 71–80, ja näin se sijoittui kisoissa kuudenneksi.


title: Kroatian koripallomaajoukkue

text: Jasmin Repešan valmentaman joukkueen paras pistemies oli Marko Popović, joka teki 13,1 pistettä ottelua kohti. Zoran Planicić oli joukkueen paras syöttäjä ottelukohtaisella keskiarvollaan 2,8 koriin johtanutta syöttöä, ja hän oli koko kisojen kolmanneksi paras pallonriistäjä keskiarvolla 1,6 riistoa ottelua kohti. Mario Kasun oli Kroatian paras levypallomies 5,5 levypallon ottelukohtaisella keskiarvolla.


title: Kroatian koripallomaajoukkue

text: Pekingin 2008 olympialaisissa Kroatia sijoittui kuudenneksi. Se sijoittui alkulohkossaan kolmanneksi voitettuaan kolme ottelua ja hävittyään kaksi. Puolivälierissä se hävisi Espanjalle lukemin 59–73.


title: Kroatian koripallomaajoukkue

text: Vuoden 2009 EM-kisoissa Kroatia hävisi alkulohkossa Kreikalle mutta voitti Makedonian ja Israelin. Jatkolohkossa se hävisi Venäjälle ja Ranskalle mutta voitti lohkon päätösottelussa Saksan luvuin 70–68, minkä ansiosta se selviytyi jatkoon. Puolivälierissä Kroatia hävisi Slovenialle pistein 65–67. Sijoitusotteluissa se voitti Venäjän pistein 76–69 mutta hävisi Ranskalle 62–69. Kroatian lopullinen sijoitus oli kuudes. Roko Ukić oli Kroatian tilastoykkönen pisteidentekijänä (13,6 / ottelu), syöttäjänä (3,8 / ottelu) ja pallonriistäjänä (1,5 / ottelu).


title: Kroatian koripallomaajoukkue

text: Turkissa pelatuissa vuoden 2010 MM-kisoissa Kroatia voitti alkulohkossaan Iranin ja Tunisian mutta hävisi Yhdysvalloille, Slovenialle ja Brasilialle. Neljännesvälierissä se hävisi Serbialle niukasti pistein 72–73.